
Elimina debe cu 
Hulanda... 
COHO no ta necesario 
mas...? 

Universidad di Aruba a bisti na biña contra abuso contra hende muhe 
y mucha muhe 


Ayera 
mainta, 
Univer- 
sidad di Aruba conhunta- 
mente cu Fundacion Con- 
tra Violencia Relacional a 
invita prensa y pa cubri e 
obra di teatro “Stop The 
Beating” cu e obhetivo di 
tene un comunidad mas 
informa y consciente di 
loke ta trata abuso di mu- 
cha. 


E obra “Stop The Beating” 
tin como obhetivo pa kibra 
e silencio y cuminsa tin un 
conversacion habri riba e 
tema di abuso di mucha. 
Normalmente un obra teat- 
ral di e forma aki lo ta mas 
encera den mustra e storia 
di e victima, pero den e caso 
aki tambe ta pone e impor- 
tancia di compronde e storia 
di e agresor y compronde e 
patronchi di abuso di mu- 
cha. Nan ta kere profunda- 
mente cu den arte por educa 
y conscientisa e comunidad 
di Aruba pa asina termina cu 
e taboo di abuso di mucha na 
Aruba. 


E obra di arte a ser crea pa 
Archell Thompson y Jettie 
Medema. E ta protagonisa pa 
Sophie Noguera di 17 aña di 
edad. Un proyecto pa con- 
memora e dia internacional 
di mucha pero tambe e dia 
internacional 
di 
violencia 
contra hende muhe den co- 
laboracion hunto cu e depar- 
tamento di e estudio di Social 
Work & Development na 
Universidad di Aruba. 


Pa cu esaki, Janice Tromp 
studiante di ultimo aña di 
Social Work & Development 
a splica na redactor di Bon 
Dia Aruba cu e departamento 
aki di Universidad di Aruba a 
bin cu e iniciativa aki pa trece 
conscientisacion na universi- 
dad pa asina ey otro studian- 
tenan por sa kico violencia ta 
encera, “pasobra ta un topico 
cu nos no ta papia hopi di dje 
na Aruba, e ta mas tanto algo 
cu ta cera y basicamente nos 
kibra e estigma ey di loke ta 
abuso domestico”. 


Nan como trahado social ta 
para pa ta e stem di hendenan 
cu no por vocifera esaki, hopi 
biaha e victimanan tin miedo 
di papia y bin dilanti pa via di 
pensamento of opinionnan 
di otro personanan, di nos 
banda nos ta boga pa e grupo 
aki pa asina ey nan por sinti 
nan mes empodera y nan por 
conta nos, esey ta mas tanto e 


pakico nos a bin cu e activi- 
dad aki”, Tromp a señala. 


Ademas di e obra di teatro 
tambe tabatin un exposicion 
di T-shirt na entrada di uni- 
versidad cu ta representa e 
historia di e victimanan di 
abuso of violencia, “cada 
T-shirt tin diferente men- 
sahenan unda bo ta haya T- 
shirt di adulto pero tambe 
di mucha, cu un mensahe 
cu victimanan por bisa, por 
ehemplo, tin un di nan cu ta 
bisa”No mag di mishi” esey 
ta representa cu por ta abuso 
sexual of abuso fisico tambe, 
asina ey nos ta highlight di 
kico ta pasando”, Tromp a 
expresa. 


Sasha Geerman di Departa- 
mento di Asuntonan Social 
tabata presente den actividad 
aki pa duna sosten na studi- 
antenan di Universidad di 
Aruba y a splica cu nan uni 
forsa cu Fundacion Contra 
Violencia Relacional ayera 
cu tabata dia internacional 
contra tur forma di violencia 
contra hende muhe y mucha 
muhe, nan tambe ta uni na e 
campaña di 16 dia di activ- 
ismo mundial cu ta termina 
e dia 10 di december Dia In- 
ternacional di Derechonan 
Humano. 


Ademas, tabatin disponibel 
QR pa personanan por haci 
un self test riba violencia pero 
tambe riba con e persona mes 
ta sinti cu su mes, despues 
di e obra di teatro a haci un 
dialogo habri cu personanan 
presente cu temanan cu taba- 
ta encera como ley di famia, 
violencia den famia of mas- 
culinidad toxico na Aruba. 


Como trahado di Departa- 
mento di Asuntonan Social, 
Geerman a menciona cu es- 
aki ta un tema cu nan ta topa 
cune y nan tin un seccion di 
trahadonan social y terapist- 
anan di pareha y famia unda 
par di dia pasa precisamente, 
nan tabata papia cu mayo- 
ria di caso cu ta presenta pa 
atende pareha tin un of mas 
grado di violencia andando 
pero esey no ta nifica cu e 
ayudo no t’ey. 


Nan a mira casonan cu a rici- 
bi guia y cu por a surpasa e 
periodo di violencia, “esey ta 
duna nos e confiansa cu nos 
por brinda un ayudo na esnan 
cu ta habri pa ricibi esaki”, el 
a finalisa. 


LOCAL A3 


Diasabra 26 November 2022 


Conseho di Minister di Reino ta prolonga termino di Gobernador 


Prome minister Evelyn 
Wever-Croes den un con- 
ferencia di prensa ayera 
mainta a trece dilanti 
diferente topico. Eentre 
nan, el a señala cu den 
reunion di Conseho di 
Minister di Reino na Den 
Haag a aproba e proposi- 
cion di Gobierno di Aruba 
pa prolonga e termino 
di Gobernador Alfonso 
Boekhoudt pa un termino 
mas. 


E periodo aki lo a vence dia 1 
di januari di 2023, pero Go- 
bierno di Aruba, mirando e 
experiencia, respet y cariño 
cu Su Excelencia Goberna- 
dor Boekhoudt ta gosa di 
dje den comunidad di Aruba, 
nan a haci un apelacion pa un 
termino mas e cual goberna- 
dor Boekhoudt a acepta y a 
wordo a proba den conseho 
di ministernan di Reino. 


E periodo aki ta cuminsa 1 
di januari 2023 y lo caba 1 
di januari di 2029, manera 
prome minister a expresa. 
“Gobierno di Aruba ta felicita 
y ta gradici gobernador Boek- 
houdt pa su disponibilidad 
di sigui sirbi comunidadnan 
den Reino”, el a bisa. 


Para hunto pa bisa ta basta pa 
violencia contra hende muhe 
Den otro tema, prome minis- 
ter a trece dilanti cu dia 25 di 
november ta e dia internacio- 
nal pa eliminacion di violen- 
cia contra hende muhe, unda 
mester pa para keto y uni na e 
causa aki. 


Na Aruba 1 di cada 3 muhe 
ta bira victima di violencia y 
esaki ta algo cu ta hopi preo- 
cupante, no ta solamente 1 
di cada 3 ta sufri abuso fisi- 
co, nan tambe ta sufri abuso 
emocional of verbal, “pasobra 
tin biaha cu palabra ta haci 
hopi mas daño cu e mesun 
abuso fisico, y mi ta kere cu 
e impacto cu esaki tin no 
solamente riba e hende muhe 
aki sino riba e famia, con ta 
afecta e yiu cu ta un mucha 
cu di chikito ta lanta cu un 
trauma asina, esakinan ta mo- 
mento cu nos mester realisa 
e señalnan alarmante den nos 
comunidad a consecuen- 
cia di violencia contra hende 
muhe”, prome minister a in- 
dica. 


Asina mes, el a reitera cu tin 
un solucion pa e problema 
aki cu ta den man di comu- 
nidad, pa cada un persona 
traha pa stop violencia contra 
hende muhe, tanto violencia 
fisico como violencia verbal 


door di esnan cu ta kere cu 
ta ofende y humiya hende 
muhe simplemente pa mo- 
tibo cu nan ta hende homber. 


Bersturkantoor a cende su 
luznan oraño ayera 6or di at- 
ardi pa asina uni na e causa 
aki, pa sostene y pa convivi cu 
esnan cu ta victima di abuso 
contra hende muhe. “Ta un 
momento cu nos ta uni y 
nos ta confirma nos compro- 
miso pa caba contra e tipo di 
violencia aki contra hende 
muhe”, el a declara. 


Biahe pa Hulanda 
Prome minister tambe a in- 
forma cu otro siman, su per- 
sona hunto cu minister di 
Finanzas y Cultura, Xiomara 
Maduro tin cu haci un biahe 
pa Hulanda unda nan lo haci 
diferente bishitanan di trabao 
riba e tema di recuperacion 


economico di Aruba. 


Den esaki, el a splica cu nan 
ta bay informa con Aruba a 
bin recuperando financiera- 
mente. Manera a indica caba, 
Aruba tabata un di e paisnan 
mas afecta pa pandemia di 
Covid-19 y tambe e di dos 
na mundo cu a recupera mas 
lihe. 
“E meta di e bishita y tur e 
reunionnan aki ta pa presen- 
ta e plan di recuperacion di 
Aruba y mira unda Hulanda 
por yuda nos pa esaki bay mas 
lihe”, el a indica. 


Aunke esey no ta e tema prin- 
cipal, sino cu tin otro tem- 
anan cu tambe ta importante. 
Wever-Croes a comenta cu 
nan ta bay mira con 2023 ta 
wordo proyecta, e asuntonan 
di mas grandi cu tabata cau- 
sa discusion entre Aruba cu 


Hulanda a wordo atendi y 
resolvi. 


Tin tres palabracion cu nan 
a tene cu Hulanda ora nan 
a yega na gobierno na 2018, 
manera el a sigura. E prome 
punto ta pa yega na un sur- 
plus, unda cu Aruba a haya 
un surplus na 2019 pero na 
2020 pandemia a yega y a cau- 
sa dificultad financiero. Awor 
na 2023 nan ta bay logra e 
surplus y nan ta back, manera 
prome minister a sigura, riba 
e trayecto di finanzas publico 
sostenibel cu tabatin prome 
cu pandemia. 


Gastonan di personal ta sigui 
baha, esey tabata un palabra- 
cion cu nan tambe a haci na 
2018 y ta algo cu ta resolvi pa 
mantene e nivel ey. 


E di tres palabracion ta algo 


cu nan no a logra cumpli 
cune cu ta trata e quota di e 
debe di GDP, unda na 2018 
nan a palabra cu na 2037 nan 
tin cu yega na 50% di e debe 
di GDP. 
“Cu e debe gigantesco di Co- 
vid19 di 916 miyon cu Aruba 
a presta for di Hulanda den 
pandemia” prome minister a 
splica cu nan no por yega na 
e meta aki y p’esey nan tin 
cu bay Hulanda pa presenta 
alternativanan pa mira con 
Hulanda por yuda cu esaki. 


Nan lo tin reunion cu prome 
minister Mark Rutte, min- 
ister di Finanzas, nan lo tin 
presentacionnan na Eerste 
Lamer, Tweede Kamer, cual 
ta e parlamentonan, Raad 
van Staten y nan lo reuni cu 
diferente otro instancia riba e 
tema financiero, calculacion 
y estadistica. 


LOCAL 

Gobierno kier yega na un solucion riba e debe di prestamo prome cu 
october 2023 


Secretario di Estado Al- 
exandra 
van 
Huffelen, 
durante su bishita di tra- 
bou na islanan den Reino, 
diahuebs atardi a reuni cu 
Gobierno di Aruba pa tra- 
ta diferente tema. Prome 
Minister Evelyn Wever- 
Croes hunto cu Minis- 
ter di Finanzas Xiomara 
Maduro a reuni cu señora 
van Huffelen riba dife- 
rente tema cu pa Aruba 
ta hopi relevante, princi- 
palmente a trata e tema 
financiero. 


“Mirando cu ya a pasa Presu- 
puesto 2023 cu tin un surplus 
y Gobierno ta cumpli cu nor- 
manan y a sigui baha gasto 
di personal, ta haci cu riba 
e tereno aki no tin mucho 
problema mas y pa aña 2023 
nos tin un aña hopi mas 
trankil nos dilanti”, Prome 
Minister a indica. 


Prome Minister a duna di 
conoce cu e tema principal 
riba agenda ta keda e debe di e 
prestamo di 900 miyon florin 
cu Aruba a haya di Hulanda 
durante e temporada di Co- 
vid. Riba esaki Gobierno kier 
yega na un solucion prome 
cu October 2023 teniendo na 
cuenta cu esaki ta e luna cu 
e ta caduca. “Aruba a haya e 
debe aki sin interes cu ta hopi 
bon pero pa otro aña mester 
tin claridad”. 


Den e reunion cu señora 
van Huffelen a elabora riba 
diferente alternativa pasobra 
Aruba no tin e placa ey pa 
paga. “E debe ta demasiado 
halto pa nos pag’e pero si nos 
por yega na palabracionnan 
con nos por atende cune. 
Nos a papia riba diferente al- 
ternativa y nos lo sigui riba e 
tema akinan tambe”, Prome 
Minister a expresa. 


Un otro tema cu a haya aten- 
cion ta e historia di sclavitud. 
Hulanda ta envolviendo e is- 
lanan den reino pa por papia 
di e tema aki pasobra ta yega 
un momento cu Hulanda 
tambe lo bay duna su discul- 
pa pa loke ta trata e historia di 
sclavitud. Esaki ta importante 


algo sigur di aplaudi e inicia- 
tiva di Hulanda pa envolve 
paisnan di reino den dje. A 
elabora con Aruba ta prepa- 
rando e trayecto di awo pa 1 
di Juli 2023 cu ta e momento 
cu nos ta recorda 160 aña cu a 
aboli sclavitud aki nan. 


Finalmente a trata e tema di 
reformanan, cu ta e cambion- 
an cu mester implementa na 
Aruba pa nos tin un econo- 
mia mas fuerte y mas resili- 
ente pa den futuro nos mes 
por atende cu crisis. Esaki en 
cuadro di e landspakketnan. 
“Mi mester bisa cu Aruba ta 
bayendo hopi bon den esaki”, 
Prome Minister a enfatisa. 


Prome Minister a duna di 
conoce cu den e reportahe 
den e ultimo kwartaal, no 
tawatin ningun problema. 
Tin algun tema cu mester 
di mas atencion pero no tin 
ningun punto cu ta kedando 
atras considerablemente. 


“Mi mester bisa cu e tabata 
un bon reunion y danki na 
esfuerso di tur nos ciudada- 
nonan di nos pais, nos profe- 
sionalnan cu ta traha den Go- 
bierno y danki na e esfuerso 
di nos Minister di Finanzas, 
nos ta mira un 2023 cu hopi 
menos problema financiero 
cu Hulanda manera nos ta- 
batin den 2022. Esaki ta algo 
cu ta yena nos cu speransa y 
asina bo por pasa tambe riba 
tur discusion cu tabata tin y 
bay weita na cosnan impor- 
tante. Por ehempel con nos ta 
bay diversifica nos economia 
di berdad cu no ta depende 
di turismo so, con nos ta bay 
mehora calidad di nos ense- 
ñansa, traha mas scol, per- 
cura cu nos cuido di salud ta 
miho, percura pa e cuido di 
nos grandinan ta miho, traha 
mas cas di cuido pa nos gran- 
dinan, drecha nos infrastruc- 
tura y percura pa Aruba ta un 
luga sigur. Tin hopi trabou pa 
haci y aworaki nos por con- 
centra riba e metanan riba 
termino largo mirando cu e 
metanan riba termino cor- 
tico ta wordo cumpli cune”, 
Prome Minister Evelyn Wev- 
er-Croes a duna di conoce. 

Raisa Montilla 


1. Elimina debe cu Hulanda... 
2. 
COHO no ta necesario mas...? 


Ta parce nos un poco straño pakico de repente 
mester core bay Hulanda pa bay regla un asun- 
to, cu ta programa pa atende otro aña. Pa oc- 
tober 2023 lo mester tin un acuerdo, esey Hu- 
landa a palabra cu gobierno di Aruba, sino lo 
mester a atende e asunto ey e aña aki caba. Di 
tur manera, nos ta imagina cu mas tempran otro 
aña ta bay sinta cu Hulanda pa delibera y traha 
un acuerdo. Parti di e acuerdo ey por ta un per- 
don parcial o completo, pero esey Hulanda ta 
desea di delibera na e momento propicio, y esey 
no ta awor. Ademas, si nos a comprende e asun- 
to bon, e parti di e debe cu ta keda debe, lo por 
bay den forma di un prestamo na un porcentahe 
faborable, a traves di un prestamo cu Hulanda 
ta percura pa fia na un porcentahe mas abao. 
Naturalmente mester tene cuenta cu tasa di in- 
teres na henter mundo ta bayendo mas halto, 
asina ta cu talvez e prestamo pa 1 o 2 porciento 
no ta realistico mas. Pero di tur manera, esaki 
lo ta un bentaha grandi cu ta spaar Aruba hopi 
placa na interes. A proposito, esaki ta conta tam- 
be pa e otro prestamonan cu a cera riba mercado 
internacional, cu ta mara na interes mas halto. 
Dia nos yega na un acuerdo tocante introduc- 
cion di e ley di supervision di Reino (RAft), lo 
por renoba e prestamonan cu madura via e me- 
canismo aki, manteniendo mas placa ainda den 
caha di gobierno. Y cu e reservanan cu Aruba 
mester logra via e surplus riba presupuesto, nos 
tin un caminda, no facil, pero si razonable pa a 
largo plazo sali di nos debenan. 


Naturalmente nos no mester elimina tur, pero e 
standard pa pais chikito manera Aruba, un nivel 
di debe publico di 40% di su GDP, ta razonable 
y realizable. Aki no tin nada di magia ni storia di 
poco credibilidad, loke cualkier gobierno mes- 
ter haci den e situacion aki, ta sigui e plan cu ta 
indica esaki como resultado final. Pregunta: tin 
manera pa evita esaki y logra sali di e debe mas 
rapido? Si, y no. Si, bo por sali di bo debenan mas 
rapido, pero den esey basicamente bo ta mara na 
e mesun alternativanan cu cualkier hogar lo usa: 
aumenta entrada y/o baha gasto... Den e mundo 
aki no tin tanto posibilidad magico den e asunto 
aki. Aumenta entrada ta depende di desaroyo di 
bo economia; nos por conta riba esey, pa haya 
mas entrada gubernamental sin manca e resto 
di comunidad? Aki e panorama no ta asina fabo- 
rable: despues cu turismo ta back na su nivel 
di prestacion normal, no ta premira un crece- 
mento spectacular mas pa nos economia. Si nos 
tira un vista nos tras, nos por comproba cu den 


e añanan ey tampoco tabatin un crecemento 
economico real constante. Algun aña bon ta re- 
salta entre mas aña cu crecemento economico 
bastante modera. No tin motibo pa anticipa un 
ruta diferente, si no tin nada den planificacion 
cu ta bay haci e diferencia. E otro alternativa ta 
pa hinca man den cartera di bo ciudadano, pero 
esey tambe tin su limite: saca di mas di e cart- 
era ey ta afecta poder di compra y de repente 
gobierno ta hay’e confronta cu menos entrada: 
bo no ta gana nada cu subi e ruta ey. Por bisa cu 
pa gobierno e situacion ta mas dificil cu pa un 
famia, pasobra e famia ainda por tuma un job 
extra, si tin, pa aumenta entrada. Pa continua e 
comparacion aki, gobierno lo mester crea mas 
fuente di entrada..., y esey pa hopi aña caba nos 
no ta logra. Y haciendo mas di e mesun cos, lo 
no bay duna nos un resultado diferente tampo- 
co. Por lo pronto nos lo sigui riba e caminda ey, 
creando miles di camber di hotel mas, y sigui 
hunga Ruleta Ruso te dia esey fracasa. Perspec- 
tiva realistico pa e proximo decada: no tin ca- 
minda di bay, no tin caminda di sconde. Den 
e sentido aki nos por comprende cu gobierno 
actual ta birando nervioso, y pakico? Pasobra e 
proyeccion pa futuro aki no ta laga tanto posi- 
bilidad pa e modelo di politica partidista, basa 
riba patronahe y clientelismo. Den Papiamento 
simple: no lo tin tanto pa parti... Cu e mensahe 
aki, nos por canta gloria, pasobra e modelo di 
patronahe ta bay kibra, esey lo ta bon...? Lam- 
entablemente nos mester decepciona esnan 
cu a carga speranza cu esey ta bay pasa. Den e 
mundo aki maldad semper ta busca otro manera 
pa keda haci e mesun cos, pero lo mester bira 
hopi mas creativo pa sikiera mantene un parti di 
e sistema di cumpra lealtad y voto cu bienes di 
comunidad. 


Loke nos ta mira nos dilanti pa e proximo añan- 
an, ta cu lo trata mas tanto posible pa limita e 
debe, aunke nos a caba di presencia henter un 
tantrum contra Hulanda pasobra gobierno ta- 
batin e pretension idiota pa keda traha mas debe 
te aña 2026; esey a bira imposible y sin mas na 
2023 ta cuminza e trayecto di austerizacion. 
Kico kier logra na Hulanda? Kita e 900 miyon 
florin di nos debe? Bunita, ainda a keda 5.000 
miyon di otro debe. Sin disciplina, propio o im- 
poni a traves di supervision, nos no ta logra. 
Nos no sa ainda kico a haci cu a bay Hulanda 
cu tanto pura, pero logra kita COHO for di ca- 
minda ta un mision (im)posible? 


LOCAL 
A6 

Tocante con pa compone un bon frase... 


Den nos edicion di e siman aki algun observacion tocante 
con pa construi o compone un frase bon, cu no ta usa pal- 
abra innecesario, pero no ta laga nada di duda tocante e con- 
tenido. Sa sucede cu nos ta formula un frase, pero e no mes- 
ter ta completamente eroneo pa causa posible confusion. 
Como ehemplo nos ta usa un titulo recien di nos propio 
medio, pa nos no haya cara rabia cerca e coleganan di otro. 
E frase ta un titulo di un articulo: “Camaranan kita na warda 
di polisnan en conexion cu entrega di arma di candela”. A 
primera vista no tin ningun eror o posible eror den esaki. 
Sin embargo, e uso di e forma “warda di polisnan” na lugar 
di “wardanan di polis”, bo lo por lesa e frase na un manera 
diferente cu ta bisa cu ‘Na warda a kita ‘camara di polisnan 
na warda’, en conexion cu entrega di arma di candela”... 


Awor, esey lo ta loke e noticia kier bisa? Cu a kita camara di 
polis? Como nota chistoso, e titulo inicial ariba ta bisa ade- 
mas: “No tin mas confusion.” No, no ta esey kier bisa, pero 
e uso di e forma di pone e indicador di plural (‘nan’) tras di 
e segundo sustantivo na lugar di añadi esaki na e promer: 
“wardanan di polis” por causa confusion. Den e caso aki 
e confusion no ta asina grandi, pasobra tur hende ta com- 
prende cu no ta trata di kita arma di polis, al contrario. Sin 
embargo, imagina un carta oficial, sigur awendia cu nos por 
comunica por ehemplo cu gobernacion formalmente na Pa- 
piamento, den e caso ey lo bo no kier laga ningun duda kico 
bo kier bisa. Naturalmente den nos conversacion diario nos 
ta usa e forma menos exacto ey frecuentemente, pero lag’e 
te ey. 


Otro elemento pa tuma na cuenta ora di skirbi ta evita e 
uso excesivo di cierto palabra, cu ta haci cu e frase cu nos 
a construi ta mustra ‘pisa’. Esaki por ta consecuencia di usa 
frecuentemente e palabra ‘e’ sin cu mester. Den un Papia- 
mento bon skirbi nos por evita esey hopi; un ehemplo: “E 
gobierno a anuncia cu e uso di e rotondenan ta mara na e 
reglanan di trafico specifico pa e rotonde.” Tin algo malo 
den e frase aki? Segun bo promer impresion, talvez no. 
Pero, nos por skirbi tambe: “Gobierno a anuncia cu uso di 
rotonde ta mara na regla di trafico specifico pa rotonde.” 
Den e ‘reconstruccion’ aki di e frase manera e tabata ante- 
riormente, nos a traha riba un ‘clean up’ di ‘e’ innecesario, 
y de paso tambe un par di ‘nan’ cu no mester tampoco, lo- 
grando un set up mas limpi, cu no ta perde nada na con- 
tenido corecto. 


Un elemento di mehoracion di texto ta algo cu nos a yega di 
trata na varios ocasion, y esey ta e uso innecesario di e ‘wor- 
do’ o ‘ser’ na lugar di usa e forma mas directo di e verbo. 
Envez di bisa, por ehemplo: “Esaki ta wordo considera un 
insulto,” por bisa, o skirbi: “ Ta considera esaki un insulto.” 
Cu esey nos ta bisa cu nos mester mantene nos mes estric- 
tamente na e ultimo forma aki? No, pero sigur ora nos ta 
skirbi e ta mas agradable si un texto no ta yena cu ‘wordo’ 
innecesario, y sigur no cu exceso di ‘nan’ acerca. Un manera 
pa evita ripiti un ‘nan’ cada biaha den un serie di sustan- 
tivo, ta mihor pa pon’e solamente na e ultimo den e serie 
menciona, si ta necesario. Ehemplo: “Nos ta desea di invita 
muchanan, hobennan, adultonan, y hendenan di edad pa 
e evento educativo aki.” Esaki ta loke nos kier a bisa cu un 
frase cu ta ‘pisa’ sin cu mester. Hacie mas liviano: “ Nos ta 
desea di invita mucha, hoben, adulto, y hende di edad pa e 
evento educativo aki.” 


Minister Thijsen presente na Congreso 
OCTA na New Caledonia 


Di 17 pa 22 november a tuma lugar e di 
19 OCT-EU Forum na Noumea, New 
Caledonia. E OCT-EU Forum ta un 
Conferencia caminda e 13 paisnan y 
teritorionan ultramar (LGO) kendenan 
conhuntamente ta forma e asociacion 
OCTA (Overseas Countries and Territo- 
ries Association) ta reuni un bez pa aña 
cu Comision Europeo pa intercambia di 
ideanan, evalua e actual cooperacion y 
hasi palabracionan con pa sigui mehora 
e cooperacion existente. Aruba a ser rep- 
resenta pa Minister Plenipotenciario, sr. 
Juan Thijsen. 


Durante e conferencia Aruba a vocifera di ta 
contento cu e relacion cu Union Europeo. 
E relacion aki ta hasi cu nos por haya sosten 
pa hasi projectonan no solamente local, pero 
tambe cu otro islanan den region y nos por tin 
acceso na fondonan di diferente programanan 
cu Union Europeo ta ofrece. Pero no ta sola- 
mente loke nos por ricibi di Union Europeo 
ta importante, pero tambe loke e islanan por 
ofrece na Union Europeo. Por ehempel Aru- 
ba ta stratigicamente bon situa y por facilita 
e entrada entre Europa y Latino America, 
apesar di ta un isla chikito nos tin un bon in- 
frastructura cu un airport international, un 
puerto grandi y un network di comunicacion 
excelente. 


Pa e projecto local, e asina jama “Multianual 
Indicative Program for the Territorial alloca- 
tion 2021-2027”, Aruba a scohe pa hasi nos 
gobernacion mas sostenibel por medio di dig- 
italisacion y lo implementa E-Government 
Road Map 2021-2027. E projecto aki a ser 
aprobra pa Union Europeo na October 2021 
y Aruba lo ricibi 12.5 miyon Euro pa imple- 
menta esaki. Durante e conferencia e Com- 
missioner, sra. Jutta Urpilainen, a bisa cu nan 
ta hopi contento cu Aruba como e promer 
den Caribe a scohe pa e projecto aki. 


Tambe a haya e grato noticia durante e con- 
ferencia cu Comision Europeo a aprobra e 
“Multianual Indicative Program for the Ca- 
ribbean Regional allocation 2021-2027”. E 
islanan den Caribe ta confronta e mesun re- 
tonan. Gran parti di e economia di e islanan ta 
depende di import. Na momento cu tin prob- 
lemanan mundial (e.o. guera na Ukrania) nos 
ta sinti e impacto dibiaha ariba nos economia, 
abase di subida di prijs. E pandemia y desas- 
ternan natural tambe tabatin su impacto ariba 
e islanan. Pa es motibo aki a opta pa un pro- 
jecto caminda lo focus pa mehora y fortalece 
un maneho sostenibel di e capital natural di 
e paisnan, entre otro: seguridad di alimenta- 
cion y nutricion, un bon maneho di nos awa- 
nan. Proteccion, resturacion y bon maneho di 
biodiversidad ymehoracion di e cooperacion 
entre e islanan. 


Hulanda a wordo representa pa e embahador 
di Reino Hulandes na New Zealand, sr. Ard 
van der Vorst. Den un encuentro entre Hu- 
landa y e 6 islanan den Reino Hulandes, a in- 
tercambia diferente ideanan y a vocifera algun 
punto di atencion. A palabra cu mirando cu 
e islanan ta enfrenta e mesun retonan, lo ta 
bon presenta un “joint paper” caminda ta pidi 
atencion di Union Europeo pa e puntonan 
aki y tambe con por aplica na fondonan spici- 
ficamente pa e retonan aki. 


Na final di e conferencia e presidente di New 
Caledonia, sr. Louis Mapou, kende alavez ta- 
bata e Presidente di OCTA den 2022 a hasi 
entrega di e mandato pa 2023 sr. Kalistat 
Lund, Minister di agricultura, auto suficien- 
cia, energia y medio ambiente di Groenland- 
ia. Groenlandia tin e presidencia di OCTA 
durante 2023 y Aruba a ser escohi como Vice- 
presidente. Na 2024 Aruba lo ta e Presidente 
di OCTA y lo organisa e di 21 OCT-EU fo- 
rum na Aruba. 


E potretnan ta cortesia di Arubahuis 

Minister Dangui Oduber 
Conferencia di 5 aniversario di Inspectie Volksgezondheid 


Diabierna mainta minis- 
ter di Turismo y Salud Pu- 
blico, sr. Dangui Oduber, 
tabata presente na e inicio 
di e conferencia di Inspec- 
tie Volkzgezondheid Aru- 
ba, conmemorando nan di 
5 aniversario. 


E conferencia aki ta un con- 
ferecia caminda cu tabata tin 
diferente oradornan trahando 
den e sector di cuido na Aru- 
ba, como tambe internacio- 
nal. Inspectie Volksgezond- 
heid a organisa e conferencia 
aki cu e meta pa crea un plat- 
aforma neutral y inclusivo 
caminda cu dunadornan di 
cuido por comparti idea, ex- 
periencia y lesnan cu nan a 
siña cu otro. E conferencia lo 
tuma luga dia 25 di Novem- 
ber y dia 26 di November. 


E stakeholdersnan aki ta e 
expertonan den nan area y 
e oportunidad aki ta impor- 
tante pa refleha y bay den di- 
alogo cu otro pa por mehora 
e calidad di cuido na Aruba. 
E 5 tema nan cu lo wordo 
toca ta esnan cu a wordo es- 
cohi por medio di analisis di 
e problemanan mas grandi cu 
ta afecta e calidad den cuido. 
Segun 
Inspectie 
Volksge- 
zondheid “E temanan aki 
a wordo determina door di 
analisa kehonan di pashent y 
posibel calamidadnan ricibi 
di dunadonan di cuido”. 


E 5 temanan ta: Leader- 
ship, Organizing Quality of 
Health Care, The Learning 
Organization, Communica- 
tion in Health Care, and Col- 
laboration in Health Care. E 


idea ta pa na final di e con- 
ferencia haci un resumen di 
e puntonan importante cu a 
wordo treci dilanti durante e 
conferencia y pa haci esaki- 
nan puntonan concreto riba e 
agenda pa e añanan cu ta bin. 
E informacion cu lo wordo 
comparti ta hopi valioso y 


ta spera cu esaki no stop na 
e conferencia so. Ta suma- 
mente importante pa e exper- 
tonan den e veld comunica y 
comparti nan experiencianan 
cu otro ariba un forma fruc- 
tifero pa asina nos por siña di 
otro y hunto sigui mehora e 
calidad di cuido. 


E meta ta pa Aruba yega na un 
cuido mas eficiente, mas efec- 
tivo y mucho mas sostenibel. 
Minister Dangui Oduber ta 


duna palabranan di pabien un 
biaha mas na Inspectie Volks- 
gezondheid Aruba cu nan 
aniversarrio y sigur pa tur e 
esfuerso y trabounan duro 
pa cu e ogranisamento di e 
conferencia aki. E manda- 
tario su deseo ta pa “E dia di 
awe ta uno fructifero yena cu 
exito, pa nos yega na e meta- 
nan nos dilanti, y hunto logra 
progresa y mehora e servicio 
y cuido pa tur nos ciudadan- 
onan na pais Aruba”. 


Hulanda lo implementa medidanan nobo contra humamento 


(NLTimes) – Gobierno 
Hulandes tin plan di con- 
tinua cu e recorte di tien- 
danan cu ta bende sigaria. 
Desde aña 2032 en adelan- 
te, solamente expertonan 
den tabaco lo ta permiti 
bende 
productonan 
di 
tabaco, segun fuentenan 
cercano na e gabinete a 
confirma na NOS despu- 
es di reportahenan den 
Telegraaf. 
E 
gobierno 
tambe lo prohibi huma- 
mento den areanan unda 
muchanan ta hunga. 
Supermarket ya caba a ser 
prohibi di bende sigaria desde 
aña 2024 en adelante. Te cu 


aña 2030, stacionnan di gaso- 
lin y tiendanan chikito por 
bende productonan di tab- 
aco, sinembargo e gabinete 
tin plan di elimina esaki den 
fase den e siguiente 2 añanan 
despues di esaki. 


Gobierno tambe tin inten- 
cion di reduci e cantidad di 
sitionan unda ta permiti pa 
huma. Tin plan pa prohibi 
humamento na sitionan of 
parkenan unda muchanan ta 
hunga y parkenan deportivo 
cuminsando for di aña 2025, 


entre otro medidanan. 


Segun NRC, sigaria tabata 
accesibel den aña 2020 di me- 
sun manera cu na aña 2008. 
E prijs di un paki di sigaria a 
aumenta cu algun euro du- 
rante e periodo aki, sinem- 
bargo e aumento di salario a 
mantene esaki relativamente 
igual. Den tur e añanan aki, 
personanan cu ta huma fre- 
cuentemente na Hulanda a 
gasta 2.5 porciento di nan en- 
trada anual riba sigaria. 

Disculpa pa sclavitud pronuncia den Caribe Hulandes dia 19 di december 


(TheDailyHerald) – Gobi- 
erno Hulandes ta bay del- 
ega siete minister y secre- 
tario di estado na e seis isla 
di Caribe Hulandes y Suri- 
nam dia 19 di december pa 
simultaneamente pronun- 
cia disculpanan formal pa 
e pasado di sclavitud den e 
ex-colonianan Hulandes. 


Minister di Salubridad Pu- 
blico, Bienestar y Deporte, 
Ernst Kuipers ta bay ta na Sint 
Maarten; Secretario di Estado 
pa Finanzas, Marnix van Rij 
na Sint Eustatius; Secretario 
di Estado pa Salubridad Pu- 
blico, Bienestar y Deporte, 
Maarten van Ooijen na Saba; 
Secretario di Estado pa Hus- 
ticia y Seguridad, Eric van der 


Burg na Aruba; Secretario di 
Estado pa Relacionnan di Re- 
ino y Digitalisacion, Alexan- 
dra van Huffelen na Corsou; 
y minister di Asunto Social y 
Labor, Karien van Gennip na 
Bonaire. 


Minister pa Seguridad Legal, 
Franc Weerwind ta bay pro- 
nuncia e disculpanan formal 
pa e pasado di sclavitud na 
Surinam dia 19 di december, 
y prome minister Hulandes, 
Mark Rutte ta bay haci mes- 
cos na Hulanda riba e mesun 
dia. E minister y secretari- 
onan di estado delega ta bay 
pronuncia e disculpanan for- 
mal den un discurso. 


E noticia di e disculpanan 
formal, prome di noticiero 
Hulandes NOS y despues 
confirma pa gobierno Hu- 
landes, a yega riba e dia riba 
cual 47 aña atras, dia 25 di 


November 1975, Surinam a 
separa di Reino Hulandes y 
a bira un pais completamente 
independiente. 


Na 2023 ta bay ta 150 aña 
desde abolicion oficial di 
sclavitud den e ex-colonianan 
Hulandes. Ta bay conmemo- 
ra e aniversario aki na henter 
Reino. Secretario di Estado 
Van Huffelen a reuni cu del- 
egacionnan di e islanan na 
Corsou riba diahuebs pa dis- 
cuti con por duna contenido 
na e conmemoracion aki. 


Investigacion independiente 
den nomber di NOS a mus- 
tra cu e sosten entre resi- 
dentenan di Hulanda pa un 
disculpa formal a aumenta di 
31% na 2021 na 38% na 2022. 
Un parti mas grandi, 49% di 
poblacion Hulandes ainda ta 
contra esaki, pero un tiki me- 
nos cu e 55% aña pasa. 


E investigacion tambe ta 
mustra cu hende cu un back- 
ground di migracion a keda 
decisivo riba e necesidad pa 
disculpa formal. Dos tercer 
parti di Caribe Hulandes y 
Surinam bibando na Hulan- 
da ta na fabor di esaki. 


E hecho cu ta bay expresa dis- 
culpanan formal no ta nifica 
automaticamente cu ta bay 
tin reparacion, un compensa- 
cion financiero pa e descen- 
dientenan di esclavonan. Go- 
bierno Hulandes si a anuncia 
anteriormente e aña aki cu 
ta bay aloca 200 miyon Euro 
pa un fondo for di cual ta 
bay financia proyectonan pa 
aumenta conscientisacion di 
pasado di sclavitud y e conse- 
cuencianan di esaki pa hende 
awendia. Tambe a alocal 27 
miyon Euro pa establece un 
museo di sclavitud na Am- 
sterdam. 


Laboratorio central na Bonaire ta receta 
pa desaster, segun comisionado Den Heyer 


(TheDailyHerald) 
– 
E 
concentracion di cuido di 
laboratorio na un labora- 
torio, esta Hospital Mari- 
adal na Bonaire, ta bay 
resulta den situacionnan 
caotico cu a sucede na 
momento cu e botica di e 
hospital a cera e aña aki cu 
rijnan largo y probleman- 
an ma entrega di remedi. 


Conseho Ehecutivo di Bo- 
naire 
explicitamente 
kier 


preveni situacionnan asina, 
segun comisionado Nina den 
Heyer a bisa den un carta fe- 
cha 18 di november na Con- 
seho di Isla Bonaire, den cual 
el a expresa su frustracionnan 
tocante e decision unilateral 
di gobierno Hulandes pa ter- 
mina e contract cu un di e dos 
laboratorio na Bonaire, Bon- 
lab, proximo aña. 
Segun Den Heyer, tin un 
cantidad cresciente di keho 
tocante e distribucion di re- 


medi pa Fundacion Mariadal, 
e organisacion manehando e 
hospital local. El a bisa cu e 
efecto di rijnan largo pa piki 
remedi tabata resultado di ce- 
ramento di botica na e hospi- 
tal. 
E comisionado ta teme cu e 
concentracion di servicionan 
di laboratorio na e hospital, 
y e paro di Bonlab, ta bay re- 
sulta den situacionnan asina 
atrobe. Gobierno di Bonaire 
lo prefera pa mira colabora- 


cion solido entre Bonlab y 
Fundacion Mariadal en bes 
di un concentracion manera a 


pasa cu e boticanan, pa asina 
pashent no mester bira victi- 
ma atrobe, segun Den Heyer. 


Ministernan di Husticia di paisnan Cas ta pone cabes hunto 


(CuraçaoChronicle) 
– 
Minister di Husticia di 
Corsou, 
Shalton 
Hato, 
di Aruba, Rocco Tjon y 
di Sint Maarten, Anna 
Richardson a tene comb- 
ersacion durante e Revi- 
sion 
Periodico 
Univer- 
sal (UPR) na Geneva. E 
combersacionnan a centra 
riba e departamentonan 
forensico di e paisnan y e 
registracion di criminal- 
nan sexual. E investiga- 
cion di e topico ta den full 
swing, segun Hato a re- 
porta riba rednan social. 


E ministernan di Husticia ta 
bin reuniendo a base struc- 
tural desde juni. Segun e 
minister, e consultanan tri- 
partite ta duna e oportunidad 
pa colabora y debati den un 
forma efectivo y eficiente. 


Tambe lo ta beneficioso pa e 
relacion entre e ministernan 
y gobierno central. 
Segun minister Hato, a dis- 
cuti temanan di interes co- 
mun durante e segundo 
consulta tripartite na Ge- 
neva. Por ehemplo, e reto cu 
e paisnan ta enfrenta ora ta 
trata di maneha proyectonan 
cu recursonan limita, esaki a 
keda discuti. Segun Hato, e 
recursonan limita aki ta e de- 
partamentonan forensico di 
e paisnan Caribense, e gru- 
ponan di trabao cu a set up 
institucionnan den sector di 
Husticia, y e academianan cu 
mester ofrece un curriculum 
standard. 
Den e segundo reunion, 
tambe a discuti e registro di 
criminalnan sexual. Un gru- 
po di studiante di Manage- 


ment and Security for di Sint 
Maarten ta conduciendo un 
investigacion dirigi pa minis- 
terio di Husticia di e pais aki. 


E ministernan a expresa nan 
satisfaccion na final di e re- 
union na Geneva, y ta mira 
positivamente riba e discusi- 
onnan. E siguiente reunion ta 
bay tuma lugar dia 16 di janu- 
ari 2023. 

(NLTimes) – Ministerio 
Publico (OM) a demanda 
8 aña den prizon y trata- 
mento psikiatrico institu- 
cionalisa contra e hoben 
di 17 aña ken ta sospecho- 
so di a ser contrata pa 
asesina Itzhak Meiri di 56 
aña. Esaki ta e sentencia 
mas largo cu a yega di de- 
manda contra un menor 
na Hulanda. 


OM a demanda 20 aña den 
prizon contra co-acusado Je- 
sus T.A di 21 aña den corte na 
Amsterdam. E victima a ricibi 
tiro fatal dia 22 di december 
den aña 2021 despues di un 
bishita na e dentista na Wier- 
ingstraat den Amstelveen. E 
dos sospechosonan aparente- 
mente a sigui Meiri pa un 
tempo. “Friu y sin curason” 
ta con OM a describi e ases- 
inato. 


Segun OM, e hoben di 17 
aña ta e persona cu a dispara 
e arma sinembargo ambos 
acusado ta igualmente re- 
sponsabel pa e victima su 
morto violento. T.A a acep- 
ta e tarea y a actua como e 
chauffeur pa scapa di e es- 
cena. OM ta considera nec- 
esario pa aplica ley criminal 
di adulto na e sospechoso 
menor, parcialmente pa causa 
di con severo e crimen ta. E ta 
“un asesinato cautelosamente 
plania y ehecuta.” E fiscal a 
yama e edad asina hoben di 
e sospecosonan “un impacto 
cu ta preocupante.” 


M. tabatin 16 aña na momen- 
to cu a comete e asesinato. 
Aparentemente el a dispara 


7 bala contra Meiri, cu 3 di 
nan heridando e victima. E 
homber a fayece na hospital 
poco despues di e asesinato. 
M. a nenga di haci comen- 
tario y declaracionnan y con- 
sistentemente a haci uso di su 
derecho pa permanece den 
silencio durante e huicio. T.A 
a confesa na cuerpo policial 
den juli. El a acepta e tarea di 
e asesinato via Snapchat se- 
gun e sospechoso. 


Segun OM, tin evidencia 
amplio den contra di am- 
bos. Ademas di T.A su con- 
fesion, e hudiciario tin rasgo 
di DNA, imagen di camara 
y testigonan su declaracion 
entre otro. Tambe nan a haya 
un rap tocante e asesinato aki 
cual ta asumi a ser graba pa 
M. 


M. parcialmente a coopera 
den un reviso di personali- 
dad, detayenan di cual a ser 
trata den privacidad durante 
e huicio pa motibo cu e sos- 
pechoso ta un menor di edad. 
Tambe tin dialogo tocante un 
“problema serio di personali- 
dad y comportamento.” OM 
kier pa duna e hoben trata- 
mento institucionalisa mien- 
tras cu e ta sirbi e sentencia 
na prizon “pa asina por salba 
loke te ainda por ser salba.” E 
hoben lo mester “siña con pa 
lidia cu e demonionan di su 
pasado” pa medio di e trata- 
mento, e fiscal a bisa. 


E dos sospechosonan su abo- 
gado lo ta na palabra proxi- 
mamente, y despues corte lo 
dicta sentencia riba dia 16 di 
december. 


(NLTimes) – Parlamento 
Europeo a aproba un quo- 
ta nobo pa hende muhe 
den posicion halto riba 
diamars cu ta un poco mas 
ambicioso cu e quota exis- 
tente na Hulanda. 


Desde aña 2026, 40 porciento 
di e companianan Europeo 
su huntanan di supervision 
mester consisti di hende 
muhe. Si esaki fracasa, am- 
bos e hunta di supervision 


Union Europeo ta pone quota ambicioso nobo pa hende muhe den posicion halto 


Hoben posiblemente lo 
ricibi 8 aña den prizon pa 
asesinato na Amstelveen 


y e hunta ehecutivo mester 
consisti di por lo menos un 
tercer parti di hende muhe. 
Si companianan no cumpli 
cu e quota, nan lo enfrenta 
boet of cu lo blokia nombra- 
cion di hende homber. 


E quota Hulandes, cual a 
drenta den efecto comienso 
di e aña aki, ta declara cu un 
tercer parti di companianan 
grandi su hunta di supervi- 
sion mester ta hende muhe. 
E intencion ta cu e hende 
muhenan den e hunta di su- 
pervision, pa medio di nan 
rol den nombra miembronan 
den hunta nobo, lo sigura 
tambe cu mas hende muhe 
drenta e hunta di director- 
nan. 
Segun NU.nl, e aña aki 38 
porciento di tur director di 
compania na Hulanda ta 
hende muhe, cual ta un au- 
mento di 33 porciento com- 
para cu aña pasa, sinembargo 
varios compania te ainda no a 


cumpli cu e quota aki. 


Lara Wolters, un miembro 
di PvdA di e Parlamento Eu- 
ropeo, ta contento cu e quota 
finalmente a yega. Segun su 
persona, paisnan unda cu e 
quotanan ya caba a ser aplica 
manera Hulanda y Belgica a 
demostra cu nan ta funciona. 
Mientras paisnan cu no tin 
un quota manera Poland y 
Luxembourg ttin tiki pro- 


greso den incorpora hende 
muhe den posicionnan di 
liderazgo den añanan recien. 


Ursula von der Leyen, presi- 
dent di Comision Europeo, 
tambe ta satisfecho cu esaki. 
“Suficiente hende muhe ta 
cualifica pa trabaonan den 
posicion halto. Cu e ley aki, 
nos ta sigura cu hende muhe 
tambe por yega na e posi- 
cionnan aki.” 

Brazil: Agencia di eleccion ta rechasa impulso di Bolsonaro pa anula voto 


(AP) — Cabesante di au- 
toridad electoral di Bra- 
zil a rechasa e solicitud di 
partido politico di presi- 
dente Jair Bolsonaro pa 
anula voto haci riba mayo- 
ria di mashin di voto elec- 
tronico, cual lo a bolter e 
eleccion di dia 30 di octo- 
ber ultimo. 


Alexandre de Moraes a emiti 
un veredicto cu implicita- 
mente a habri e posibilidad cu 
Partido Liberal di Bolsonaro 
por sufri di un reto asina. El 


a condiciona analisis di e so- 
licitud riba e presentacion di 
un rapport cu amienda pa in- 
clui resultadonan di e prome 
ronda electoral, dia dos di 
october, den cual e partido a 
gana mas asiento den ambos 
cas congresional cu cualkier 
otro partido, y a establece un 
limite di 24 ora. 
Riba diaranson, presidente di 
e partido, Valdemar Costa y 
abogado Marcelo de Bessa a 
tene un conferencia di prensa 
y a bisa cu no ta bay tin rap- 
port cu amienda. 


“E mala fe completo den e 
solicitud straño y ilicito di e 
demandante... a ked aproba, 
tanto pa e rechaso pa agrega 
na e peticion inicial como 
e ausencia total di cualkier 
evidencia di iregularidad y 
e existencia di un narrativa 
totalmente fraudulento di 
e hechonan”, De Moraes a 
skirbi den su decision algun 
ora despues. 


Tambe el a duna orden pa 
suspension di fondonan di 
gobierno pa e coalicion di 
Partido Liberal te cu paga un 
multa di $4.3 miyon pa litiga- 
cion di mala fe. 


Riba diamars, De Bessa e 
entrega un solicitud di 33 
pagina den nomber di Bolso- 
naro y Costa citando un bug 
di software den mayoria di 
mashin na Brazil – nan no tin 
number di identificacion in- 
dividual den nan log interno 
– pa argumenta cu mester an- 
ula tur voto registra. De Bes- 
sa a bisa cu haci esaki lo laga 


Bolsonaro cu 51 porciento 
di e votonan valido restante. 
Ni Costa ni De Bessa a splica 
con e bug por a afecta resul- 
tadonan di e eleccion. Exper- 
tonan independiente cu AP a 
consulta a bisa cu, maske re- 
cientemente descubri, e bug 
no ta afecta confiabilidad, y 
cu cada mashin di votacion 
por wordo identifica pa otro 
medionan. Den su veredicto, 
De Moraes a nota mesun cos. 


E tambe a skirbi cu e reto na 
e votacion tabata parce di ta 
enfoca riba incentiva move- 
mentonan di protesta anti- 
democratico y crea disturbio, 
y a duna orden pa investiga- 
cion riba Costa y e consultant 
contrata pa haci e evaluacion. 


Den un conferencia di prensa 
diaranson, Costa a bisa cu 
su intencion ta solamente pa 
preveni cu resultadonan di 
eleccion 2022 ta bay bira un 
parti scur den historia di Bra- 
zil pa futuro. 


Autoridad electoral dia 30 di 


october a ratifica e victoria di 
enemigo di Bolsonaro, ex- 
presidente iskierdista Luiz 
Inacio Lula da Silva, y hasta 
hopi aliado di e presidente 
rapidamente a acepta e resul- 
tadonan. Manifestantenan na 
ciudadnan na e pais a nenga 
di haci mescos, particular- 
mente cu Bolsonaro nengan- 
do di concede. 
Bolsonaro a pasa mas di un 
aña bisando cu sistema di vo- 
tacion electronico di Brazil ta 
propenso pa fraude, sin nun- 
ca presenta ningun evidencia. 


E nacion Sur Americano a 
cuminsa usa e sistemanan di 
votacion electronico na 1996 
y expertonan di seguridad di 
eleccion ta considera e siste- 
manan aki menos sigur cu 
papel marca na man, paso- 
bra nan no ta laga un ‘paper 
trail’ riba cual por haci audi- 
toria. Pero sistema di Brazil 
a wordo evalua di cerca pa 
expertonan domestico y in- 
ternacional cu nunca a haya 
ningun evidencia cu a explota 
e sistema pa comete fraude. 


Mexico kier extradita Mericano pa cargonan den morto di turista 


(AP) — Fiscalnan Mexi- 
cano a bisa ayera cu nan a 
entrega cargonan contra 
un muhe Mericano pa so- 
specha di asesinato di otro 
Mericano, cual ta aparece 
den un pelea riba un video 
viral. 


Fiscalnan den estado di Baja 
California Sur no a nombra e 
sospechoso den e morto dia 
29 di october di Shanquella 
Robinson. Pero si nan a bisa 
cu nan a acerca fiscalnan fed- 
eral Mexicano y diplomati- 
conan pa purba extradita e 
muhe pa enfrenta cargonan 
na Mexico. 
Morto di Robinson na un re- 


sort den e pueblo di San Jose 
del Cabo a genera shock na 
ambos pais. E video a crea 
sospecha cu Robinson por a 
muri na man di hende cu ken 
e tabata biahando. 
Fiscal local, Antonio Lopez 
Rodriguez a bisa cu ta tratan- 
do e caso como un potencial 
homicidio y a emiti un orden 
di aresto pa e sospechoso. 
Sinembargo, e grupo cu ken 
Robinson tabata biaha a ban- 
dona Mexico despues cu a 
hay’e morto den un villa cu 
nan a huur. 


Fiscal estatal Daniel de la 
Rosa Anaya a bisa cu e sos- 
pechoso tambe ta un Meri- 


cano, pero no a identifica e 
persona. 


Medionan di comunicacion 
local na Charlotte, North 
Carolina a reporta cu e hende 
cu ken Robinson tabata bi- 
ahando a duna versionnan 
diferente di con el a fayece, 
pero cu autopsia a revela cu el 
a muri di un lesion severo na 
su weso di lomba of nek. 


Un video, graba aparente- 
mente na e villa di luho na 
San Jose del Cabo ta mus- 
tra un muhe, aparentemente 
otro Mericano, batiendo un 
otro muhe identifica como 
Robinson. E video a wordo 


comparti miles di biaha riba 
rednan social. Den dje, un 
homber cu acento Meri- 
cano ta bisa “bo por sikiera 
bringa back?” No ta parce cu 
e homber a interveni den e 


atake. 
E video a genera pregunta 
pakico ningun persona a in- 
verveni den e supuesto atake, 
of pakico e hende cu ken e ta- 
bata biahando a bati e muhe. 


Nicaragua: Centro di Derechonan Humano ta 
denuncia condicionnan di aresto di Rene Vargas 


(infobae) – Centro Nica- 
raguense di Derechonan 
Humano (Cenidh) a de- 
nuncia cu e sociologo, 
analista politico y escritor 
Oscar Rene Vargas, anti- 
guo asesor di dictador di 
Nicaragua, Daniel Ortega, 
ta obheto di un acusacion 
legal insual presenta pa e 
fiscalia e siman aki. 


Segun e denuncia, Fiscalia 
a presenta un acusacion den 
cual no ta haci referencia na 
e supuesto delito cometi pa 


Vargas, un critico di Ortega 
di 76 a٭a di edad. E denun- 
cia a keda divulga riba rednan 
social di Cenidh hunto cu e 
documento conteniendo e 
datonan general di e caso, den 
cual no ta haci referencia na 
ningun delito. 
Vargas, kende na momento 
di su aresto tabata na Ma- 
nagua despues di interumpi 
su exilio na Costa Rica, re- 
cientemente a cuestiona un 
informe di un mision tecnico 
di Fondo Monetario Interna- 
cional (IMF) cu a bishita Ni- 


caragua na comienso di luna, 
den cual e organismo a balora 
cu e perspectiva economico 
Nicaraguense ta faborable. 


Segun Cenidh, e sociologo 
ta den e prison conoci como 
“El Chipote”, cual a keda de- 
nuncia pa varios organismo 
humanitario como un su- 
puesto centro di tortura di 
Polis Nacional, cual su hefe 
supremo ta Ortega. Cenidh 
a responsabilisa e regimen di 
Ortega pa “loke por pasa” cu 
e analista den prison. 

Republica Dominicana: Ta bay reactiva y amplia uso di gas natural 


(DiarioLibre) 
– 
Desde 
casi 15 aña pasa Republica 
Dominicana ta tratando 
e tema di e expansion di 
gas natural. Na 2007, go- 
bierno di presidente di e 
tempo ey, Leonel Fernan- 
dez, a trata durante varios 
aña pa transporte publico, 
encabeza pa Oficina Met- 
ropolitana di Servicio di 
Autobus (OMSA), usa e 
combustible. 


Diahuebs pasa vice-ministro 
di Comercio Interno di min- 
isterio di Industria, Comer- 
cio y di Empresa Mediano y 
Chikito, Ramon Perez Fer- 
min, a bisa cu e institucion 


ey ta den un proceso di relan- 
zamento y expansion di gas 
natural na e pais. El a indica 
cu e reinicio di promocion di 
uso di gas natural ta un tema 
cu nan ta bin ta desaroyando 
desde dos aña pasa. 


El a observa cu, como cu ta- 
batin un crisis cu e alza di 
prijs di gas natural na nivel 
internacional, suma na e 
conflicto arma entre Rusia 
y Ucrania, e combustible ey 
a keda afecta di dos manera. 
“Tur esaki, eventualmente, 
lo tuma su ritmo normal, y 
pesey nos ta sigui sin pausa 
desplegando tur nos proyec- 
tonan di gas natural y esun- 


nan cu no ta di gas natural,” el 
a expresa. El a bisa tambe cu 
no tin nada diferente na loke 
nan tabata desaroyando desde 
dos aña pasa. 


“Gas natural ta un combus- 
tible menos contaminante. 
Nos a pone como obhetivo 
e relanzamento di gas natu- 
ral,” e mandatario a infor- 
ma despues cu e siman aki a 
anuncia cu su ministerio lo 
ta facilitando e canalnan pa 
instalacion di gas natural den 
tur stacion di combustible na 
Republica Dominicana. 


Nota di redaccion: 
Republica 
Dominicana 
ta 


generando mas o menos 25% 
di su energia electrico cu gas 
natural, cu ta disponible des- 
de 2003 via e terminal Andres 
di e compania Mericano AES. 
Mas di 50% di electricidad ai- 


nda ta bin di uso di heavy fuel 
oil o diesel. Tambe tin distri- 
bucion di gas natural na usu- 
arionan mas chikito na e pais 
na nivel modesto, loke awor 
gobierno ta desea di amplia. 


Venezuela: Cada 37 ora ta 
asesina un muher 


(LaPatilla) – Cada 37 ora 
un muher ta muri victima 
di un asesinato na Venezu- 
ela, mientras e indicenan 
general di violencia a baha 
considerablemente, pero e 
asesinato di hende muher 
ta cada vez mas promi- 
nente den un pais cu ley 


insuficiente pa remedia e 
situacion aki. 


Den e promer nuebe luna 
di 2022, 175 muher a muri 
como victima di nan esposo, 
novio o ex-pareha, segun 
ONG Utopix, cu mensual- 
mente ta alerta encuanto e 


fatalidad di e ataquenan ey. 
Ta trata di un ola confirma 
pa Fiscalia, cu su registronan 
mustrando como mil caso 
den ultimo cinco aña, y cu 
tendencia di subi. 


Riba Dia di Eliminacion di 
Violencia contra Muher, e 


organizacionnan 
feminista 
di Venezuela ta subraya e ob- 
staculonan cu esnan cu so- 
brevivi ataque mester vence, 
hopi biaha re-victimiza den 
e institucionnan di estado, y e 
necesidad di promove politi- 
ca publico integral cu ta abor- 
da e problema di tur angulo. 
Segun calculacionnan inde- 
pendiente, e pais a registra na 
2016 casi 20.000 asesinato, e 
pico mas halto di e spiral vio- 
lento cu desde e tempo ey a 
cuminza baha. No a sucede 
mescos cu e feminicidio, cu a 
crece mas di 50% den ultimo 
seis aña. 


Den e promer seis luna di 
aña, 
organizacionnan 
no 
gubernamental a conta 620 
asesinato, di cual 111 ta co- 
responde na muher victima 
di violencia machista. Di e 


modo ey, e disminucion di e 
homicidionan a revela e fe- 
minicidio como e principal 
factor di asesinato den actu- 
alidad. 
Di e manera aki, e homber- 
nan cu ta mata muher na 
Venezuela ta hunto, mas letal 
cu cualkier banda criminal, y 
tambe e principal problema 
pa cuerponan di seguridad y 
e organonan di husticia. 


Segun datonan di Nacionnan 
Uni, como 64 organizacion ta 
brinda asistencia den materia 
di violencia machista na Ven- 
ezuela, un forma di ayudo cu 
a alcanza 175.000 persona e 
aña aki, casi semper a traves 
di programa di sensibiliza- 
cion, un tarea necesario pero 
insuficiente y cu ta laga un 
cantidad no determina di vic- 
tima for di ayudo. 


Venezuela: Varios reaccion despues di anuncio di negociacion 


(LaPatilla/ElNacional) – 
Diferente reaccion a dren- 
ta despues di e anuncio di 
reinicio di negociacion 
entre gobierno Chavista 
y oposicion unifica den 
Plataforma Unitaria na 
Ciudad de Mexico. Presi- 
dente di Francia, Emman- 
uel Macron, a califica e 
anuncio como “excelente 
noticia” y a reitera su 
apoyo na e proceso. 


Apenas un siman y mey an- 
tes, e partidonan den e con- 
flicto tabata na mesa hunto 
cu Macron y su coleganan di 
Chile y Argentina, Gustavo 
Petro y Alberto Fernandez, y 
e canciyer Noruego, Anniken 


Huitfelt, durante e Foro di 
Paris encuanto Paz, durante 
reunion cu porta cera, pa 
purba trece e bandanan hun- 
to. Tambe Josep borrell, alto 
representante diplomatico di 
Union Europeo, a expresa su 
satisfaccion cu e anuncio. 


Gobierno di Maduro y e 
delegacion opositor di Plata- 
forma Unitaria a acorda, den 
cuadro di e proceso di dia- 
logo cu ta reinicia diasabra na 
Mexico, pa usa parti di e placa 
cu e pais tin bloquea riba un 
cantidad di cuenta den ex- 
terio, den inversion social, 
aunke ainda n ta conoci con e 
mecanismo lo ta pa alcanza e 
meta aki. Segun Jorge Rodri- 


guez, hefe di e delegacion gu- 
bernamental, “tin un impor- 
tante cantidad di recurso cu 
a acorda pa ta disponible pa e 
tema social, pa salud, educa- 
cion, electricidad, pa awa, pa 
atende e recien tragedianan 
(di inundacion),” el a bisa 
den declaracion transmiti na 
television estatal VTV. 


Nicolas Maduro tambe a 
referi na e reanudacion di 
dialogo, gradiciendo Mexico 
como pais anfitrion y Norue- 
ga pa nan papel como me- 
diador cu segun Maduro, ta 
saliendo na “un nivel nobo”, 
cu e acuerdo di usa e placa 
deposita riba cuentanan blo- 
quea den exterior. 


Un aspecto notorio di e del- 
egacion gubernamental ta e 
presencia di Camilla Fabri, 
esposa di e Colombiano Alex 
Saab, enhuicia na Merca pa 
labamento di placa, y supues- 
to ‘testaferro’ di Maduro, 
relaciona na placa administra 
pa propietarionan na Venezu- 


ela, entre nan Maduro. 
Julio Borges, representante 
di Primero Justicia, a bisa cu 
e inclusion di Fabri ta dem- 
ostra “e descomposicion” di 
gobierno di Maduro, cu se- 
gun Borges ta mas preocupa 
pa su hendenan di su circulo 
di poder, cu e ta pa interes di 
pueblo Venezolano. 

A entrega buki ‘Academia di Piet’ na Scol Basico Princes Amalia 


Desde aña 2021 Sinterk- 
laas ta bin Aruba cu Piet- 
nan cu tin cara di tur col- 
or. Esaki ta cambionan cu 
a bin ultimo aña y pa por 
educa nos muchanan riba 
e cambio aki, Edselyn Fi- 
garoa a skirbi un buki cu 
ta conta dicon e caranan 
di Pietnan ta di tur color y 
kico ta nan significacion. 


Na yegada di Sinterklaas y su 
Pietnan na Aruba, Minister 
di Cultura a ricibi e prome 
edicion di e buki ‘Academia 
di Piet’ for di Sinterklaas. E 
mandatario a splica Sinter- 
klaas cu elo percura pa tur 
scol basico y preparatorio 
ricibi e buki pa asina e storia 
por wordo conta na tur nos 
muchanan. 


Diamars mainta Minister di 
Cultura tabata di bishita na 
Scol Basico Princes Ama- 
lia pa asina entrega e buki 
‘Academia di Piet.’ Minister 
Maduro a wordo ricibi pa 
cabesante di e scol Juffrouw 


Roelien y Juffrouw Kimberly 
di Klas 1. E mandatario a spli- 
ca e muchananan e motibo di 
su bishita y a entrega un buki 
na juffrouw Kimberly pa asi- 
na e storia por wordo conta 
na nos muchanan di klasnan 
1 te cu 3. Minister Maduro 
a comparti un rato masha 
ameno cu e muchanan. Na 
final e mandatario a corda e 
muchanan cu e regalo di mas 
bunita cu por pidi Sinterk- 
laas, ta amor y alegria pa tur 
nos muchanan. 


E buki ‘Academia di Piet’ y 
tambe un link di e edicion 
digital lo wordo manda e si- 
man aki pa tur scolnan pre- 
paratorio y basico pa asina tur 
mucha na scol como tambe 
hunto cu nan mayornan na 
cas, por disfruta di e buki 
‘Academia di Piet.’ Minister 
Maduro ta gradici Scol Basi- 
co Princes Amalia pa e bunita 
recepcion, como tambe Ed- 
selyn Figaroa pa e bunita obra 
aki pa nos muchanan. 


Cas Princesa ta gradici y felicita su 
reinanan nobo 


Den Cas di Cultura, Cas 
Princesa Aruba a tene su 
elecionnan di beyesa 2022. 
Dilanti di e cuerpo di hu- 
rado Maritza Verstappen, 
Ann Arends, Rudyanne 
Lejuez, 
Mirto 
Tromp, 
Derrel Lampe y Rose Ann 
Croes. 


E mc tabata Addonsito Croes. 
Un total di 11 candidata a 
competi pa e 3 certamen- 
nan di Princess Beauty, Little 
Beauty y Pre Teen Beauty 
2022. E show cu titulo di 
Christmas Gala a conta cu 
tremendo 
presentacionnan 
di Carolyn Kock, Dayenne 


Croes, Diamond Dancers y 
Angelina Salazar. 


E resultado tabata: 
Princess Beauty: 
Ganado: Leyni Boekhoudt 
Runner-Up: 
Carly-Yenne 
Maduro.... 


Little Beauty: 
Ganado: Thaheeli Geerman 
Runner-Up: Elise Heronimo 


Pre-Teen: 
Ganado: Maya Gordon 
Runner-Up: Qiana Felomina 


Fotogenicanan: 
Leyni Boekhoudt 


Elise Heronimo 
Maya Gordon 


Miss Popular: Leyni Boek- 
houdt 
Best Hair: Sharely Boek- 
houdt 
Miss Social Media: Mia Mc- 
collum 
Mini Miss Amistad: Thaheeli 
Geerman 


E tres reinanan saliente Keivy 
Winterdaal, Roshny Dairam 
y Jacy Croes a gradici un y tur 
pa tur sosten. Tambe e team 
organisado bao guia di Jessica 
Anthonij, ta gradici un y tur 
pa e sosten na e evento. 

CLWP ta yama danki! 
Festival di Canto di Mucha pa Mucha 


Diabierna ultimo, 18 no- 
vember 
Colegio 
Laura 
Wernet-Paskel a organisa 
un Festival di Canto di 
Mucha pa Mucha. Esaki ta 
den cuadro di nan 60 aña 
di existencia y pa celebra 
dia Internacional di Mu- 
cha. Un total di 12 partici- 
pante a deleita e publico 
cu canticanan popular, di 
tempo di scol. E banda cu 
a acompaña e muchanan 
tabata De Trupialen bou 
di direccion di sr. Elmer 
Pieters. 


Na final di e festival e resul- 
tado a bira conoci: 
Ganadornan di Categoria A 
(klas 1-3): 2e finalista Isaly 
Larmonie cantica “‘Wacha- 
raca’, 1e finalista Lucienne 
Vrolijk cu e cantica ‘Un soño’ 
y ganadora absoluto Elizee 
Bislip cantica “Compa Ra- 
ton”. 
Ganadornan di Categoria B 
(klas 4 - 6 y Prisma): 2e fi- 
nalista Cayden Bikker can- 
tica ‘Fiesta den cura’ 1e fi- 
nalista Maria Molina cantica 
‘Cabayito di Shon Alfredo’, 
1e finalista Cayden Bikker 
cantica ‘Fiesta den Cura’ y 
ganador absoluto Brandon 
Morillo cantica “Alimento”. 


Team CLWP kier a gradici 


e publico cu asisti na nos 
prome Festival. Danki pa haci 
e anochi aki exitoso y alavez 
percura pa un dushi ambi- 
ente na scol. 
Team CLWP kier a gradici 


tambe tur cu a duna un man, 
cuminsando na nos comision 
di mayor Commal cu a sos- 
tene scol y Media presente 
cu a duna balor na e Festi- 
val aki. Na nos sponsor nan 


pa e dushi snacksnan, cum- 
inda y sopi: Nos Orguyo 297 
snacks, Jo-Ann Crioyo Bar 
Restaurant, Amistad Take 
away. Na Sunny Ray Aruba 
cu bon zonido, Setar N.V., 


Subway Aruba, Aledda NV, 
MasterCargo Inc, Ostrich 
Farm,Tropical Bottling, KJ 
services y tur otro hende cu 
a contribui den un of otro 
forma. 


9 aña invertiendo den nos muchanan 
Pasa Pret cu Rotaract 2022 Ban Bek Caiquetio 


Den cuadro cu dia inter- 
nacional di mucha, Pasa 
Pret cu Rotaract a celebra 
su di 9 edicion cu wega y 
actividadnan 
divertido 
cual un bes mas a haci 
hopi mucha contento y 
trece varios famia hunto 
pa un dushi dia di activi- 
dad. 


E aña aki cu celebracion di 
Pasa Pret cu Rotaract a bay 
tremendo y mas miho cu ta- 
bata spera. 
Den pasado, Pasa Pret cu 
Rotaract aña aki a yega na un 
promedio di 300 mucha of 
mas cu a participa na e evento 
sin conta nan famianan cu a 
compaña nan. Rotaract Club 
of Aruba ta un club hopi 
fuerte cu a conta cu boluntar- 
ionan regular di nan Club, y 
como tambe boluntario extra 
pa e evento aki. 


Tabata tin diferente activi- 
dadnan manera e huki di arte 
y pintamento di cara, careda 
di douw, careda cu cucha- 


ra, street bowling, wega di 
baseball, wega di basketball, 
photo booth, bulamento den 
saco y hopi mas. Tabata tin un 
programa di entretenimento 
unda cu tabata tin miem- 
bro di club Roslaine Everon 
y DJ Kash cu anima e atardi 
aki. Tabata tin presente tambe 
gruponan di baile Pierewietje 
y C-Pop Kidz. Tambe Elite 
K9 Club a duna un presenta- 
cion pa e mucha nan y tambe 
Metabolic 
Foundation 
cu 
wega nan inovativo. 


E aña aki nos a escoge pa ha- 
cie na bek na Club Caiquetio 
un biaha mas mirando e gran 


exito di añana anterior prome 
cu Covid. Loke ta special ta 
cu nos a hacie bek y a conta 
cu participacion promedio di 
300 mucha, y e decoracion ta- 
bata hopi unico haci e aña aki 
door di Ashanti Eustacia di 
D&D Events cual realmente 
a haci un bunita trabou pa 
trece e ambiente di mucha. 


E projecto aki ta esencial pa 
Rotaract organisa pasobra no 
ta tur mucha tin e posibilidad 
di bay un actividad tur ora y 
paga p’e. Esaki ta un evento 
na alcanse di tur mucha, un 
evento cu entrada cu activi- 
dadnan gratis, nan ta haña un 


paspoort pa hunga tur wega 
gratis y un regalito na final. 
Rotaract y su sponsor nan 
ta kere cu e mihor inversion 
cu bo por haci semper ta den 
nos muchanan, pasobra nan 
ta e futuro di mañan. Pues pa 
Rotaract, pa e muchanan tin e 
derecho di tempo liber ta un 
di e derechonan den Inter- 
national Declaration of The 
Rights of Children UN. 


Rotaract kier a gradici e 
comision organisatorio den 
persona di Kiara van Trikt, 
Davienna 
Koolman, 
Ivy 
Lacle, Charelle Felix, Shawn 
Lopez y Katinka van der Put- 


ten tambe tur miembro di 
Rotaract Club of Aruba, In- 
teract Club of Aruba Schakel 
College, Interact Club In- 
ternational School, Interact 
Club Colegio Arubano y 
Rotary Club of Aruba cu a 
aporta na e evento. 


Sigur un danki enorme ta bay 
na tur sponsor cu a sostene 
e evento aki DeWit & Van- 
Dorp, Ennia, Kok Optica, 
Dyon Center, Grant Thorn- 
ton, DC Tax Solutions y tur 
otro sponsors cu a colabora 
pa haci e evento aki atrobe un 
otro exito pa nos muchanan. 


riba caya 
a14 


Diasabra 26 November 2022 


Ceramento parcial di e 
parkinglot di La Quinta te 
cu Coco Loco 


Departamento di Obra 
Publico ta informa pueb- 
lo di Aruba en general y 
specialmente nos auto- 
movilista- y peatonnan cu 
pa dialuna 28 di novem- 
ber 2022 nos lo continua 
cu fase 2 pa cu e construc- 
cion pa mehora e col- 
lector riool entre Costa 
Linda y Screaming Eagle 
Restaurant. 


Lo cera e parkinglot pazuid 
di caminda na haltura di 
Coco Loco parcialmente. Lo 
cera e entrada di e parking- 
lot na haltura di La Quinta te 
cu Coco Loco pa pone e tu- 
bonan y haci e conexionnan 
necesario. 


E parkinglot pa bus of taxi na 


haltura di Coco Loco lo keda 
cu acceso. Durante e con- 
struccion lo kita un parti di e 
vangrails y lo traha un drem- 
pel den e median pa e bus of 
taxi por yega na e parkinglot, 
manera ta indica riba e mapa 
adjunto. 


E trabaonan aki lo tin un 
duracion di 20 dia di trabao. 
En conexion cu esaki Depar- 
tamento di Obra Publico ta 
haci un peticion na tur pea- 
ton y manehador di auto pa 
tene cuenta cu e trabao nan 
cu ta tuma luga. Pa cual nos 
ta pidi tur automobilista, ho- 
tel, negoshi y otro usuarion- 
an comprension y disculpa pa 
cualkier inconveniencia cu e 
trabaonan por ocasiona. 


Materialnan nobo di prome auxilio pa 
ekipa cada vehiculo di Cuerpo Policial di 
Aruba 
Diaranson mainta, a haci 
entrega di materialnan di 
prome auxilio pa ekipa 
cada vehiculo di Cuerpo 
Policial, pa asina nan por 
brinda asistencia medico 
inmediato ora presenta 
na un incidente. Ora tin 
casonan cu ta rekeri esaki 
mayoria bes ta e Agente 
Policial ta e prome pa 
yega na e sitio, sigui pa e 
Ambulance, pues di parti 
di Ministerio di Husti- 
cia y Asuntonan Social 
ta mira e importancia pa 
cada Agente Policial por 
ta miho prepara pa atende 
e tipo di casonan aki. 
Segun Minister di Husticia 
y Asuntonan Social Rocco 
Tjon, e tarea primordial di 
un Agente Policial ta pa brin- 
da ayudo pues “hulpverlen- 
ing”, y pa nan por haci esaki 
optimalmente, nan mester di 
e materialnan necesario. Pa 
algun tempo caba Ministerio 
di Husticia y Asuntonan So- 
cial, conhuntamente cu BRA 
ta ensayando cu “Medic First 
Aid Equipment” y training pa 
tur personal di Cuerpo Poli- 
cial. Asina por bisa cu na Juli 
2022 a cuminsa practica esaki 
cu e prome grupo cu algun 
personal di “Strandpolitie”, 
Polis Maritimo y Polis di 
Bario di San Nicolaas. BRA 
a cubri e opleiding aki com- 


pletamente, y a ricibi ekipo 
di asistencia di ambos HOH 
y Web pa por a duna e curso 
aki, cu un resultado suma- 
mente positivo. 


Debi na esaki, a logra concre- 
tisa e proyecto caminda tur e 
autonan di polis ta bay wordo 
ekipa cu materialnan pa nan 
por brinda e prome auxilio 
aki. A adkiri entre otro: Trau- 
ma Bags-For Natural y Tor- 
niquet with Buckle (pa tur 
patruya y AT), Philips Heart- 
Start AED Defibrillator (un 
pa tur warda di Polis principal 
y un pa AT), Philips Replace- 
ment Adult SMART Pads 
(reserve), Philips Replace- 
ment Infant/Child SMART 
Pads (reserve), CPR Train- 
ing Adult/ infant Manikin Kit 
(pa e curso), Disposable CPR 
Mask (pa tur Polis tin na tur 


momento cu nan), First Re- 
sponder Bag (pa Polis Mariti- 
mo), Nasal Cannula (pa Polis 
Maritimo), Non-Rebreather 
Mask (pa Polis Maritimo). 


Pues di e forma aki, ta percu- 
ra cu nos Agentenan Policial 
tin e materialnan necesario 
pa nan por brinda e asisten- 
cia di prome auxilio. Banda 
di esaki tambe a percura 
pa brinda opleiding cual lo 
cuminsa na Januari 2023 pa 
asina tur Agente Policial por 
haci miho uzo di e ekiponan 
aki cu a wordo adkiri pa nan. 
Ta trata pues di un proyecto 
chikito kisas, pero cu a conta 
cu aprobacion di Parlamento 
di Aruba tambe den presu- 
puesto 2022 y awo ta wak e 
fruto di esaki. 


Recien a cumpra auto y a pega candela 
den careda na Dakota 


Diahuebs anochi na e 
crusada di Caya Juan- 
cho Kock y Rondweg, un 
homber coriendo den su 
jeep a constata cu huma ta 
saliendo for di dilanti di e 
vehiculo y a para di biaha, 
bati alarma na autoridad. 


Di biaha centro di alarma a 
despacha un truck di brand- 
weer cu a sali for di Tanki 
Flip. Polisnan tambe a keda 
dirigi. 


Bomberonan cu a presenta di 


biaha a topa cu e auto na can- 
dela y a drenta accion di biaha 
pa combati e candela rapida- 
mente. E candela a keda do- 
mina. Segun e chauffeur a 
indica, el a caba di cumpra e 
auto for di un hende y hay’e 
cu e situacion aki. 

Minister Rocco Tjon: 
“A night with celebrities” organisa pa fundacion sea bunita sea bo mes 
un exito total 


Diadomingo cu a pasa, 
Minister di Husticia y 
Asuntonan Social Rocco 
Tjon, a sinti’e honra di 
por a comparti e pasarela 
cu Chloe Cicilia como su 
“role model” durante un 
evento bunita esta e “Aru- 


ba’s Special Needs Event: 
A Night with Celebrities” 
organisa 
pa 
fundacion 
“Sea Bunita Sea Bo Mes”. 


E evento tawata un show di 
modelahe, pa asina yuda trece 
mas conscientisacion tocante 


e importancia di inclusion di 
un y tur sin importa e dife- 
rencianan. Banda di esaki, 
tambe a pone enfasis riba 
derechonan di mucha y dere- 
chonan humano en general. 


Asina por bisa cu Gobierno 
di Aruba den su esfuerso pa 
un miho desaroyo pa ambos 
inclusion y derechonan hu- 
mano, ta hiba un maneho cu 
ta cuadra segun e “Sustain- 
able Development Goals” 
(SDG’s). 


Un evento sigur bunita y in- 
spirador. Un pabien na fun- 
dacion Sea Bunita Sea Bo 
Mes pa nan pasion y dedica- 
cion como tambe tur esnan 
cu a aporta pa e evento aki 
por tawata uno exitoso. 


Advertorial 
SETAR ta firma acuerdo cu 
Stichting Musica 


SETAR a firma e acuerdo un 
biaha mas cu Stichting Mu- 
sica pa yuda organisa un di 
e eventonan cultural di mas 
gusta durante e periodo di 
Carnaval, cual ta Aruba Cai- 
so and Soca Monarch. 


SETAR pa hopi aña caba ta 
aporta 
grandemente 
den 
Aruba su Carnaval y cu e 
acuerdo aki atrobe ta duna e 


sosten na Stichting Musica 
pa haci e evento aki uno exi- 
toso. 


Di awo caba nos ta invita 
Aruba completo pa bin dis- 
fruta di Aruba Caiso & Soca 
Monarch y apoya nos can- 
tantenan, musiconan y tur 
esnan tras di e magno evento 
aki . 


ciencia & tecnologia 

Hyundai ta anuncia partner nobo pa suministro di partinan pa planta 
na Georgia 


(AP) – Creador di vehicu- 
lo Sur Koreano Hyundai 
a anuncia un di dos part- 
ner grandi pa suministro 
di partinan na su planta 
nobo pa fabricacion di 
vehiculonan electrico na 
Georgia. 


Hyundai Mobis tin plan di 
inverti casi 1 biyon dollar den 
e facilidad na Bryan County 
cu lo por duna trabao na casi 
1,500 persona na Georgia se- 
gun Gobernador Brian Kemp 
a bisa den un relato di prensa. 


E planta na Richmond Hill lo 
crea ‘powertrain’ pa Hyun- 
dai su vehiculonan electrico 
na su planta nobo cu ta den 
plan pa habri den aña 2025 
cerca di Savannah ademas di 


computerp a e planta di Kia 
na West Point y otro planta 
di Hyundai na Montgomery, 
Alabama, e official a bisa. 


Anteriormente e luna aki, 
e Gobernador a anuncia cu 
Joon Georgia lo inverti 317 
miyon dollar y lo contrata 


630 empleado pa e planta 
di partinan pa Hyundai na 
Statesboro. “Ora cu nos a 
celebra e anuncio di Hyundai 
su facilidad pa fabricacion di 
bateria y vehiculo electrico 
na Bryan County, nos tabata 
sa cu esaki lo crea trabaonan 
y inversion di henter e region 


di nos estado,” Kemp a ex- 
presa tocante e anuncio. 


Den october, KEmp tabata 
na Bryan County pa e cer- 
emonia unda cu a celebra e 
planta nobo di Hyundai,cual 
e compania ta premira lo fab- 
rica te hasta 300,000 vehiculo 


pa aña. 


Oficialnan di Georgia ta bisa 
cu esaki lo ta e proyecto di 
desaroyo 
economico 
mas 
grandi cu e estado a yega di 
mira. 


Merca su FCC ta prohibi benta y importacion di tecnologia Chino di 
Huawei y ZTE 


(AP) – Merca lo prohibi e 
benta di ekipo di comu- 
nicacion crea pa compa- 
nianan Chino Huawei y 
ZTE ademas di restringi 
e uso di algun sistema di 
vigilancia Chino, citando 
un “riesgo inaceptabel” 
na e siguridad nacional. 


Federal 
Communications 
Commission a bisa diabierna 
cu nan a vota unanimente pa 
adopta algun reglanan nobo 
pa asina blokia e importacion 
of benta di cierto produc- 
tonan tecnologico cu ta im- 
pone riesgonan di siguridad 
na e infrastructura critico di 


Merca. E ta e mas recien den 
un escala di añanan largo di 
restriccion contra tecnolo- 
gia Chino cu a cuminsa cu 
President Donald Trump y 
a continua bao President Joe 
Biden su administracion. 


“FCC ta comprometi cu e 
proteccion di nos siguridad 
nacional pa medio di sigura 
cu e ekiponan di comunica- 
cion cu no ta confiabel no 
keda autorisa pa uso dentro 
di nos fronteranan, y nos lo 
sigui cu e trabao aki,” presi- 
dent di FCC Jessie Rosen- 
worcel, un democrata a ex- 
presa den un declaracion 
prepara. 


Conhuntamente cu Huawei 
y ZTE, e ordo aki ta afecta 
productonan crea pa com- 
panianan manera Hikvision 
y Dahua, creadornan di ca- 
maranan di vigilancia hopi 
usa. FCC su ordo ta aplica na 
autorisacionnan den futuro 
di ekiponan, aunke e agencia 
ta laga habri e posibilidad cu 
e por tambe retira autorisa- 
cionnan anterior. 


“Nos decision unanime ta 
representa e prome biaha den 
historia di FCC cu nos a vota 
pa prohibi e autorisacion di 
e ekipo nobo basa riba preo- 
cupacionnan di siguridad,” 
Brendan Carr, republicano y 
comisario di FCC a publica 
riba Twitter. 


Carr a agrega cu como “re- 
sultado di nos ordo, no por 
aproba ekipo nobo di Hua- 


wei ni ZTE. Y no lo aproba 
Dahua, Hikvision of Hytera 
su ekiponan al menos cu nan 
sigura FCC cu nan ekipo no 


lo ser usa pa siguridad publi- 
co, siguridad di facilidadnan 
di gobierno of otro propsito 
di siguridad nacional.” 

Group 
A 


0 - 2 
nov 20 


QAT 
ECU 


0 - 2 
nov 21 


SEN 
NED 


1 - 3 
nov 25 


QAT 
SEN 


1 - 1 
nov 25 


NED 
ECU 


_ - _ 
nov 29 


ECU 
SEN 


_ - _ 
nov 29 


NED 
QAT 


Group 
B 


6 - 2 
nov 21 


ENG 
IRN 


1 - 1 
nov 21 


USA 
WAL 


0 - 2 
nov 25 


WAL 
IRN 


0 - 0 
nov 25 


ENG 
USA 


_ - _ 
nov 29 


IRN 
USA 


_ - _ 
nov 29 


WAL 
ENG 


Group 
C 


1 - 2 
nov 22 


ARG 
KSA 


0 - 0 
nov 22 


MEX 
POL 


_ - _ 
nov 26 


POL 
KSA 


_ - _ 
nov 26 


ARG 
MEX 


_ - _ 
nov 30 


POL 
ARG 


_ - _ 
nov 30 


KSA 
MEX 


Group 
D 


0 - 0 
nov 22 


DEN 
TUN 


4 - 1 
nov 22 


FRA 
AUS 


_ - _ 
nov 26 


TUN 
AUS 


_ - _ 
nov 26 


FRA 
DEN 


_ - _ 
nov 30 


TUN 
FRA 


_ - _ 
nov 30 


AUD 
DEN 


Group 
E 


1 - 2 
nov 23 


GER 
JAP 


7 - 0 
nov 23 


ESP 
CRC 


_ - _ 
nov 27 


JAP 
CRC 


_ - _ 
nov 27 


ESP 
GER 


_ - _ 
dec 1 


JAP 
ESP 


_ - _ 
dec 1 


CRC 
GEL 


Group 
F 


0 - 0 
nov 23 


MAR 
CRO 


1 - 0 
nov 23 


BEL 
CAN 


_ - _ 
nov 27 


BEL 
MAR 


_ - _ 
nov 27 


CRO 
CAN 


_ - _ 
dec 1 


CRO 
BEL 


_ - _ 
dec 1 


CAN 
MAR 


Group 
G 


1 - 0 
nov 24 


SUI 
CAM 


2 - 0 
nov 24 


BRA 
SER 


_ - _ 
nov 28 


CAM 
SER 


_ - _ 
nov 28 


BRA 
SUI 


_ - _ 
dec 2 


SER 
SUI 


_ - _ 
dec 2 


CAM 
BRA 


Group 
H 


0 - 0 
nov 24 


URU 
KOR 


3 - 2 
nov 24 


POR 
GHA 


_ - _ 
nov 28 


KOR 
GHA 


_ - _ 
nov 28 


POR 
URU 


_ - _ 
dec 2 


KOR 
POR 


_ - _ 
dec 2 


GHA 
URU 


Octavos de Final (round 16) 


Quartos de Final 


Semi 
Final 


Final 


Show a caba pa anfitrion Qatar 
Hulanda, Ecuador, Merca y Inglatera ta termina den 
empate; Iran ta derota Wales 


(AP/BBC) — Show a caba 
trempan pa team di pais 
anfitrion Qatar, cu a keda 
elimina 
for 
di 
Mundial 
menos di un siman despues di 
su inauguracion di e torneo, 
lansando e prome version di 
e evento mas grandi di futbol 
den Medio Oriente. 


Qatar a perde 3-1 contra 
Senegal pa su segundo derota 
consecutivo den mundial, 
y su salida a keda confirma 
algun ora despues, ora cu 
Hulanda a empata 1-1 cu 
Ecuador den e otro wega di 
Grupo A. 
Birando e nacion anfitrion 
cu salida mas rapido for di 
e torneo den e 92 aña di 
historia di Mundial, Qatar no 
por clasifica pa e ronda di 16 
sin importa loke pasa den su 
ultimo wega contra Hulanda. 
Sur Africa tabata e unico otro 
team anfitrion cu a faya di sali 
di e etapa di grupo na 2010 
– pero al menos a logra un 
victoria y un empate. 


Valencia ta anota su tercer gol 
durante empate 
Team jong di Ecuador a sigui 
nan capitan Enner Valencia 
na e skina di e cancha 
despues cu el a anota otro gol 
pa nan den Mundial. Un di e 
berdadero lidernan na Qatar, 
Valencia a empata 1-1 contra e 
faborito Hulanda pa extende 
su racha di anota tur seis gol 
di Ecuador den torneonan 
Mundial desde 2014. 


E talisman di 33 aña di 
edad tabata rondona pa su 
compañeronan di team den 
un circulo di celebracion. 
E golnan di Valencia den un 
victoria 2-0 contra e anfitrion 


y un tercer pa gana un punto 
contra e lider di e grupo, 
Hulanda, ta nifica cu un 
empate contra Senegal riba 
diamars ta bay ta suficiente 
pa drenta e ronda di 16. 
Hulanda y Ecuador a move 
cuatro punto den Grupo 
A. Coach Hulandes, Louis 
van Gaal a bisa cu e tabata 
satisfecho 
cu 
un 
punto 
mirando e prestacion contra 
“un oponente hopi miho”. 


Gol di Cheshmi ta seya 
victoria 2-0 di Iran contra 
Wales 
Mientras 
protestanan 
cu 
a sacudi Iran a alcansa 
Mundial, su team nacional a 
logra su prome victoria den 
e torneo na Qatar. Rouzbeh 
Cheshmi a anota na minuut 
8 di tempo extra den segundo 
mita pa kibra un empate sin 
anotacion, y Iran a continua 
derotando Wales 2-0 ayera. E 
victoria di Iran a yega despues 
di un perdida desastroso 
contra Inglatera den su wega 
di apertura, mientras a acosa 
e hungadornan cu pregunta 
tocante e disturbionan na cas. 


Ramin Rezaeian a agrega un 
segundo gol algun momento 
despues, y Iran a celebra 
en grandi – lansando coach 
Carlos Queiroz na laira – 
mientras 
hungadornan 
di 
Wales a cay na suela sin por 
kere. 


Gareth Bale a haci su di 110 
presentacion pa Wales, e 
mayor cantidad den historia 
di e team nacional. 


Merca y Inglatera a bataya pa 
empate 
Inglatera mester a labora 
duro pa apenas un empate 
contra Merca y ta faya e 
chens pa seya clasificacion pa 
etapa di knockout. Banda di 
Gareth Southgate no a logra 
iguala e energia y intensidad 
di Merca, cu tambe tin su 
propio speransa di yega e 
ronda di 16. 


Inglatera, cu Harry Maguire 
destacando den defensa, no a 
logra impresiona y a depende 
riba nan suerte ora Weston 
McKennie a faya un chens 
facil y Christian Pilisic a dal e 
bar den prome mita. 
Mason Mount a saca un save 
di portero Mericano, Matt 
Turner tiki prome cu mita 
tempo, pero esaki no tabata 
carga e atake feroz cu a mira 
e Tres Leon destrui Iran den 
nan wega di apertura, y ta 
laga nan pasa pa nan siguiente 
partido contra Wales cu nan 
destino indefini. 


Inglatera ta keda un faborito 
firme pa clasifica pa etapa di 
knockout, ya cu nan mester 
djis evita un derota cu cuatro 
gol contra Wales pa progresa. 

Parlamentario Marco Berlis (MEP) riba 
presupuesto 2023: 
Coalicion di AVP den oposicion a tuma 
vakantie riba argumentonan infunda 


Pa simannan largo a protesta, 
manda carta pa Hulanda y go- 
bierno pa argumenta cu presu- 
puesto 2023 tabata uno ficticio. 
E ponencia agresivo, desespera y 
den panico di parti di coalicion 
di oposicion encabesa pa Mike 
Eman, a purba sembra tur sorto 
di argumentonan ficticio y sin 
base pa laga pueblo kere cu gobi- 
erno tabata haciendo algo ilegal 
cu presupuesto 2023. 


E “manipulacion comun” aki a tuma 
diferente forma y a usa prensa paga 
di oposicion pa trata na duna forsa 
pa nan retorica. Ruedanan di prensa, 
entrevistanan na prensa paga, cartan- 
an di desesperacion pa Hulanda y e 
culminacion tabata e gritamento den 
Parlamento prome cu oposicion a 
bandona sala bao di nan lider maximo 
Mike Eman. 


Argumentonan y strategia di “co- 
media comun” usa pa coalicion di 
AVP 
Algun dia despues cu coalicion di 
AVP a insisti pa keda ausente na e 
tratamento di presupuesto 2023, pa 
asina trata na convence pueblo cu 
loke gobierno ta haciendo ta ilegal, 
ata CAFT a sali duna nan un golpi di 
bida y a pone nan cara na berguensa. 
Esaki a sucede despues cu nan a yena 
y dorna nan carta cu yen supuesto 
exigencia cu CAFT mester duna su 
consehonan awor cu a cambia BTW 
pa BBO. 


Ata CAFT a sali bisa den prensa local 
cu NO MESTER di duna niun con- 
seho prome. CAFT a bisa tambe cu 
nan ta duna gobierno rason! Prome cu 
esey ya caba Dienst Wetgeving en Ju- 
ridische Zaken (DWJZ), cu ta encar- 
ga pa revisa y controla leynan prome 
cu nan cuminsa cana nan proceso, a 
duna un conseho cla riba e postura 
di e “comedia comun” di coalicion di 
AVP. Den e conseho aki DWJZ ta tira 
e postura di oposicion den prullenbak 
y ta desmenti cu mester conseho di 
Raad van Advies of CAFT. Otro sla 
mortal mas pa oposicion. 


Pa oposicion: Vackantie, bay cas 
trempan y atende cosnan person- 
al ta mas importante cu trabao 
BBO ta un ley existente cu MESTER 
wordo trata separa di presupuesto 
2023. Esaki ta hasta na Raad van Ad- 
vies caba pa e cambio haci. Pero “opo- 
traicion” sa esaki. Nan intentonan di 
panico a bira asina grandi cu hasta un 
miembro di AVP a bay cu vakantie 
den exterior pa bay fiesta na grandi. 
Esaki ta mientras no tin reces, y tin 
trabao pa atende cu ne. E no a worry 
pasobra pueblo ta paga su salario toch! 
Esaki ta e grado di seriedad cu bo ta 
tuma e trabao di un representante di 
pueblo? Net esun cu ta gusta grita cu 
e ta representa pueblo; na unda bo ta- 
bata? Asina culpabel oposicion a sin- 
tie cu na final toch nan a bin pa vota 
KETO KETO, sin stem motivering, 
sin haci un sonido! 


Na final, Mike ta scondi hunto cu 
Benny pa pueblo, no a presenta pa 
7 dia di reunion publico cu a trata 
presupuesto 2023, no a presenta pa 
presupuesto supletorio 2022, no a 
presenta pa presupuesto di Algemene 
Rekenkamer, Raad van Advies y Par- 
lamento, ni tampoco pa e tratamento 
di e ley pa aproba e huurovereenk- 
omst pa varios dienst cu ta cay bao 
minister Ursell Arends y Rocco Tjon. 
Ausencia pa berguensa! Esaki ta e ac- 
titud di “bon comun” cu Mike Eman 
ta promoviendo? E gañamento siste- 
matico di Mike su coalicion ta ehem- 
pel di e “bon comun” cu e ta para pe? 
Ban ta serio si! 


Minister Geoffrey Wever (Raiz):E tempo di 
papia y pensa pa San Nicolas a pasa 
Awor a bira tempo pa actua pa logra 
resultadonan concreto pa San Nicolas” 


Diaranson 23 november, Min- 
ister di Asuntonan Economico, 
Comunicacion y Desaroyo Sos- 
tenibel, mr Geoffrey Wever ta- 
bata presente na e evento di Ka- 
mer van Koophandel “Business 
Plaza – Get Started, San Nicolas 
edition” cu e tema di e edicion 
aki tabata “Let’s talk business 
in San Nicolas”. Na e evento aki 
Minister Wever a hiba un dis- 
certacion y a intercambia cu e 
personanan presente. 


Revitalisacion di San Nicolas ta parti 
importante di e vision di Minister 
Wever pa e periodo di gobernacion 
2021-2025. E mandatario ta aplaudi 
e actividad aki y ta subraya e impor- 
tancia di partnership strategico entre 
sector comercial y Gobierno. Minis- 
ter Wever a trece claramente dilanti 
cu e tempo di papia y pensa pa San 
Nicolas a pasa y cu a bira tempo pa 
actua y deliver resultadonan con- 
creto. Minister Wever a subraya cu 
Gobierno di Aruba ta haciendo hus- 
tamente esey. A pesar cu e situacion 
no ta facil y cu e fondonan ta limita, 
Minsiter Wever y stakeholders ta 
pensa y traha outside the box pa por 
trece cambio pa San Nicolas 
Manera ta conoci recientemente 
Minister Wever a modernisa e 
maneho di permiso di negoshi com- 
pletamente cu un atencion special 
pa e area di San Nicolas inclui den e 
maneho. E maneho nobo aki ta haci 


muchu mas facil pa direct foreign 
investors haya permiso di negoshi 
den area di San Nicolas. 


Tambe a institui e Comision di Re- 
cuperacion Economico, consistien- 
do di belastingadviseurs, advocatu- 
ur, accountancy, Aruba Bankers As- 
sociation, Aruba Trade and Industry 
Association, Aruba Hotel and Tour- 
ism Assocation, San Nicolas Busi- 
ness Association, Comerciantenan 
Uni Aruba, Kamer van Koophandel, 
Freezone Aruba N.V., Aruba Tour- 
ism Authority y Departamento di 
Asuntonan Economico, cual a pre- 
para un documento cu sugerencia 
di incentivanan di inversion y incen- 
tivanan fiscal pa stimula inversion 
den e economia di Aruba, cu tambe 
un atencion special pa desaroyo di 
San Nicolas. Pronto e resultado di 
e trabou aki lo wordo presenta na 
Ministerraad. 


Pa promove Aruba, y San Nicolas, 
riba mercado internacional como 
pais pa inversion den cual lo tin 
atencion special pa nos “Creative In- 
dustries”, Minister Wever dentro de 
poco lo cuminsa cu un international 
marketing campaign intensivo. 


Minister Wever a indica cu tin un 
proyecto den preparacion caba pa 
San Nicolas despues cu Minis- 
ter Wever a haci recientemente un 
caminata den caya abandona di San 


Nicolas hunto cu SNBA, pa hunto 
identifica e prome area cu ta bai desar- 
oya pa asina por atrae turistanan y nos 
localnan pa bin bek San Nicolas. 


Minister Wever: “Gobierno di Aruba 
tin e deber di crea e condicionnan 


necesario pa inversionistanan, grandi 
y chikito, por inverti, pero e respon- 
sabilidad pa desaroyo no mester wordo 
poni solamente den man di comercio, 
Gobierno tambe tin un rol pa inverti 
den infrastructura, seguridad y ilumi- 
nacion”. 

Prome Minister Evelyn Wever-Croes (MEP): 
Surplus den presupuesto 2023 ta significa mas espacio pa inversion 


Recientemente Parlamen- 
to di Aruba a aproba pre- 
supuesto pa aña 2023 cu un 
surplus di 1%, ekivalante 
na 63 miyon florin. Cu e 
logro aki, Prome Minis- 
ter Evelyn Wever-Croes a 
expresa cu Aruba ta riba 
rumbo pa progreso y di fi- 
nanzas sostenibel back. 


Prome Minister Evelyn Wev- 
er-Croes a expresa cu e ta un 
sentimento special pa por tin 
presupuesto 2023 aproba cu 
un surplus di 63 miyon flo- 
rin. Asina ta pone Aruba back 
riba e trayecto di finanzas 
sostenibel, y cu esey ta bin 
progreso back pa pais Aruba. 


A pesar cu no a sali for di e 
efectonan di e pandemia ai- 
nda, ta premira cu aña 2023 ta 
bay ta un aña hopi mas mihor. 
Prome Minister a sigui splica 
cu presupuesto cu surplus ta 


encera cu lo por cuminsa in- 
verti di berdad den areanan 
cu ta necesario manera den 
enseñansa, den cuido/salud, 
den seguridad di nos pais, 
den infrastructura etc. E for- 
ma con Aruba su economia a 
recupera ta danki na trabou 
duro di nos hendenan y si 
sigui traha duro awo, sigur lo 
por logra mas cos grandi pa 
Aruba. ‘Ami ta optimista pa e 
futuro cu ta spera nos. Loke 
nos mester haci ta, tin fe y 
sigui traha duro den union, 
yuda otro y no kibra otro,’ 
Prome Minister a expresa. 


Terminando Premier Wever- 
Croes a expresa cu ta premira 
cu e aña nos dilanti lo ta un 
bon aña pa Aruba y tur ciu- 
dadano di nos pais. ‘Nos 
compromiso ta pa trece pro- 
greso y bienestar pa tur y 
esey ta locual nos ta bay haci 
tambe.’ 


Parlamentario Shailiny Tromp-Lee (MEP): 
Parlamento Hubenil creando hobennan critico, activo y involucra 


Diadomingo mi tabatin 
e grato placer di por a 
asisti na un actividad or- 
ganisa pa Fundacion Par- 
lamento Hubenil Aruba 
(FPHA). Un actividad 
dirigi riba nos hobennan, 
esta “Debate & Speaking 
Championship 2022”. 


E actividad aki tabatin como 
meta pa brinda e hoben- 
nan na Aruba un plataforma 
unda nan por practica nan 
habilidad pa debati y presen- 
ta dilanti un publico. Nan 
a keda prepara mediante 
diferente workshop cu nan 


a ricibi durante dos siman 
prome cu e evento. Mi por 
bisa cu e actividad aki sigur 
ta un manera importante pa 
crea hobennan activo, invo- 
lucra y critico pa cu desar- 
oyonan di pais Aruba como 
tambe desaroyonan mun- 
dial. E ta hopi importante 
pa e desaroyo di nos pais pa 
nos forma hobennan critico, 
cu sa con pa trece nan opin- 
ion dilanti y FPHA sigur ta 
aportando na e desaroyo aki. 


E tema di e evento aki ta ta- 
bata den liña cu e tema in- 
ternacional di Dia Mundial 
di Mucha segun Nacionnan 
Uni cual e aña aki a enfoca 
riba Inclusion, Pa Tur Mu- 
cha. Mi a gosa di e partinan 
cu ami por a experiencia. 
Sigur tin algun hoben a re- 
salta y mi por a mira clara- 
mente futuro lidernan den e 
evento aki. 


Mi kier manda un bes mas 
un pabien grandi na tur ho- 
ben cu a participa y a tuma 
e curashi pa para dilanti 
un publico y expresa nan 
pensamento y opinion. Tre- 
mendo decision! Mi ta spera 


cu nan ta sigui traha riba e 
formacion personal aki y cu 
nan invita mas hoben rond 
di nan pa participa tambe 
den e formacion aki. Pa fi- 
nalisa mi kier manda tambe 


un palabra di pabien na Di- 
rectiva completo di FPHA 
y mi ta spera cu pronto nos 
por disfruta di un otro even- 
to asina. 

Resultado Sorteo 
november 25, 2022 


Cadena Alexander Lottery ta presenta resultado di weganan di suerte 


merdia 



Letter 


0 
0 
0 


0 


0 
0 
0 


0 
0 
0 
0 
0 



7 



FP 


7379 


www.lottoaruba.com 


resultado : sorteo 25 Nov 2022 merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


7852 
150.000,- 


x Jackpot 
x match 4+ 


Proximo Jackpot 


X3 


743 


x Jackpot 


Sorteo # 3751 
Sorteo # 


Sorteo # 1807 


3063 


6419 


Sorteo # 3751 


2558 


x Jackpot 


x match 4 
x afl. 12,00 


8556 


Sorteo # 3751 


Sorteo # 625 


x afl. 500,00 


x afl.15,00 
x afl 50.00 


Leo 


Sorteo # 


x afl 8,00 


Mega Ball: 


Proximo Jackpot 


330.000,- 


x match 4 


x match 4 
57.000,- 


Proximo Jackpot 


Sorteo # 


Sorteo # 


Afl. 430.000,- 




Letter 


0 
0 
0 


0 


0 
4 


158 


11 


0 
0 
3 


41 
90 



7 



x match 4 
58.000,- 


Proximo Jackpot 


Sorteo # 1510 


Sorteo # 5957 


Sorteo # 


x afl 8,00 


Mega Ball: 


03-12-22-25 


Proximo Jackpot 


340.000,- 


x match 4 


0930 


Sorteo # 5605 


Sorteo # 535 


x afl. 500,00 


x afl.15,00 
x afl 50.00 


Cancer 


fp 


049 


x Jackpot 


Sorteo # 7802 
Sorteo # 


Sorteo # 1551 


5896 


6840 


Sorteo # 6846 


9119 


x Jackpot 


x match 4 
x afl. 12,00 


www.lottoaruba.com 


resultado : sorteo 25 Nov 2022 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


4367 
150.000,- 


x Jackpot 
x match 4+ 


Proximo Jackpot 


x3 
01-08-11-13-17 


8608 


Afl. 440.000,- 


anochi 


diario 
Korsou 
super4 
flamingo 


4923 
8091 
0427 
0452 
2717 
9397 
super5 
7591 
8321 
8317 
- 
7073 


Combersacion publico tocante “Adaptacion na Cambio di Clima y 
Sistemanan di Conocemento Tradicional den Caribe” na MANA 


Diamars dia 29 di novem- 
ber te diahuebs dia 1 di 
december awor lo tuma 
lugar un tayer internacio- 
nal cu expertonan di Cari- 
be na Museo Arquelogico 
Nacional Aruba (MANA). 
E tayer tin como tema: So- 
lucionnan di Conocemen- 
to tradicional pa resilien- 


cia y adaptacion na cam- 
bio di clima den presente 
y futuro di Caribe. 


E evento, na cua publico por 
asisti diahuebs 1 december 
awor anochi di 6:30 pa 8:30, 
ta parti di e proyecto multi- 
diciplinario 
y 
internacio- 
nal ‘Islanders at the Helm’, 


bou presidencia di dr. Fran- 
cio Guadeloupe y Prof. dr. 
Corinne L. Hofman di Uni- 
versidadnan di Amsterdam, 
Leiden y KITLV. 


E anochi aki representan- 
tenan di comunidadnan In- 
digena di Caribe y agricul- 
tornan lo papia riba uzo di 
conocemento tradicional pa 
fortifica capacidad pa adapta 
na cambio di clima. Idioma 
di panelistanan ta Ingles. 
Arkeologo 
Harold 
Kelly 
di Aruba y arkeologo Ca- 
ribense 
Andrea 
Richards, 
candidatonan PhD den e 
Proyecto “Islanders at the 
Helm’ y prof. Corinne Hof- 
man ta organisadornan di e 
tayer internacional indica na 


cua experto- y profesional- 
nan internacional y local ta 
invita. E tayer aki a ser haci 
posibel cu financiamento di 
e programa Islanders at the 
Helm, KITLV, CaribTrails, 
UNESCO-Caribe 
y 
Pais 
Aruba/Ministerio di Finanzas 
y Cultura. MANA ta expresa 
su gratitud na tur instanci- 
anan y personanan local y in- 
ternacional cu a contribui pa 
realisa e tayer menciona. 


Intencion ta pa comparti via 
‘Livestreaming’ 
e 
presen- 
tacionnan riba 29 november 
2022 cu ta programa di 9:30 


di mainta pa 5:30 di atardi. 
Tambe ta trata pa comparti 
via Livestream riba diahuebs 
1 december awor den dia, e 
resultadonan di e delibera- 
cionnan den gruponan. Ta 
pidi pa keda pendiente di 
anunciacion riba paginanan 
di Facebook National Ar- 
chaeological Museum Aruba 
y Museo Arqueologico Na- 
cional Aruba, y di ‘Islanders 
at the Helm’. 


Si ta desea mas informacion 
por tuma contacto cu MANA 
via telefon 582-8979 of via 
info@manaruba.org 


Parokia Inmaculada 
Concepcion Santa Cruz cu 
invitacion pa Fiesta Patronal 


Diahuebs, dia 8 di De- 
cember, Parokia di Santa 
Cruz ta celebra fiesta di 
nan Patrona “Inmacula- 
da Concepcion di Birgen 
Maria”. 


E siguiente actividadnan ta 
bay tuma luga como pre- 
paracion pa e gran celebra- 
cion aki: 
Nobena: di diamars, 29 di 
november pa diaranson, 7 
di december 2022. 
Oracion ta cuminsa tur dia 
den siman pa 6:15pm cu of- 
recemento di Santo Rosario 
na Mama Maria y 7:00 di 
anochi cu Misa canta. Dia- 
domingo, dia 4 di decem- 
ber, oracion ta cuminsa pa 
7:15 am, sigi pa Sacirificio 
di misa canta. 
Nochi di Bela (Noche de 
Velitas): diaranson, 7 di de- 
cember, celebra bispo di Fi- 
esta di La Birgen Inmacula- 
da Concepcion, bao di Misa 
7:00 pm. Trece un bela pa 
rindi homenahe na La Bir- 
gen Maria. 
Esaki ta un tradicion bunita 
cu a adopta di comunidad 
Latino y Colombia special- 
mente. 
Sacrificio di Misa y Adora- 
cion cu Exposicion di San- 
tisimo: diahuebs, dia 8 di 
december: lo habri dia cu 
Santo Sacrificio di Misa pa 
6:00 di mainta y durante 
henter dia te cu 5:45 di at- 
ardi tin oportunidad pa un y 
tur cu ta desea di bin adora 
Hesus den Santisimo Sacra- 
mento di Altar. 
Procesion cu Santisimo y La 
Birgen: 6:00pm. Como acto 


di reparacion. Salida for di 
parking lot pariba di misa 
y caba na entrada principal 
di misa. Na final di e proce- 
sion lo tin e acto di bendi- 
cion y reintroduccion di un 
replica di La Birgen Maria 
den e grot pabou di misa. 
Fiesta di “Inmaculada Con- 
cepcion” cu Misa Solem. 
Despues di e procesion ta 
sigi cu Misa Solem celebra 
pa Pastornan di otro parokia 
cu canto di Coro Mixto di 
Santa Cruz. 
Pastor Jairo Maduro y Pader 
Jose Navas di antemano ta 
gradici tur esnan cu a tuma 
un of mas tarea den prepara- 
cion pa e gran celebracion 
di e fiesta patronal di nan 
parokia y na mes momen- 
to ta invita tur parokiano 
y henter pueblo di Aruba, 
specialmente famianan, y 
tur cu ta forma parti di gru- 
ponan di devocion Mariano 
y otro Santonan, di oracion 
carismatico, Peregrino, Mis- 
ionero, NeoCatecumenado, 
pastoral, parokial, integrant- 
enan di koor, muchanan cu 
a celebra nan Prome Santa 
Comunion y hobennan cu a 
caba di haci nan Sacramento 
di Confirmacion, chikito, 
hoben y grandi pa tuma 
parti mas tanto cu por na e 
actividadnan. 
Ban como famia den e gran 
celebracion di Fiesta di “In- 
maculada Concepcion di La 
Birgen Maria”, pidi e Mama 
di Hesus, pa intercede cerca 
su Yiu pa proteccion di tur 
famia riba Aruba y mundo 
henter. Masha danki. Salu- 
do fraternal. 

Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


San Nicolas 
Oranjestad 


Dokter na warda 


Botica na warda 


Oranjestad: 
del Pueblo 
Tel. 582 1253 


San Nicolas: 
Seroe Preto 
Tel. 584 4833 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 


11141 
Brandweer 
115 
Ambulance 
911 
Hospital 
527- 
4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


a v i s o @ b o n d i a . c o m 


SERVICIO PUBLICO 


mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


SERVICIO PUBLICO 
Pa haci trabow di verf y chapi, 
tur mantencion di pafor di cas 
Yama y puntra pa benito na 
Tel.630 5185 
_________________________ 


SERVICIO 
Unified One Events 
Photos , films, wedding 
Tel. 749 2533 
___________________________ 


SERVICIO PUBLICO 
Hacemos todo tipo de construc- 
cion, reparacion de casas, pin- 
tura, acabados finos, jardines, 
patios, techos a buenos precios 
Tel. 569 7539 / 746 0518 
_________________________ 


AUTO Y HERO BIEU 
Nos ta piki auto, airco y bateria 
bieu pornada. Frigidaire, stoof, 
wasmachin, tv ta 10,=. 
Yama 561 4597 / 561 5179 


arubiano balente 


______________________________________ 


SERVICIO PUBLICO 
Nos ta chapi, corta y planta 
mata, brinda tur servicio cu bo 
cura mester. Tira sushi afo, tur 
esaki na un super bon prijs 
Tel. 738 1908 
________________________ 


SERVIO PUBLICO 
Ta ofrece pa verf y chapi cura 
bon prijs. Nos ta hiba e sushi. 
Yama pa mas informacion na 
563 4828 / 5679610 
____________________________ 


TA BENDE 
Combo di regalo pa tur 
ocasion: mugs, kerki di biña, 
tablashi cu leyenda 
Pa mas informacion 
Cell whatsaap 567 2907 
_________________________ 


SERVICIO PUBLICO 
Handyman 
Pa trabouw di verfmento 
plumbing tuberia, chapi, 
limpieza di cura, drecha mata 
Tel : 567 1108 


_____________________________________ 


SERVICIO PUBLICO 
Limpiesa pa cas y auto 
Presure wash cura di cas 
Laba muebles 
Laba tapijt 
Laba sienta di auto 
Laba vloer 
Tel. 593 9464 
SERVICIO PUBLICO 


sra. ta haci cas y negoshi limpi 
tambe por cuida baby y hende 
grandi part time y full time 
Tel. 740 7573 
__________________________ 


SERVICIO PUBLICO 


mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 


mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.5682339 
_____________________________________ 


SERVICIO PUBLICO 
Nos ta haci trabou di 
plomeria, electricidad, 
hardineria incluye hiba sushi 
Handy man. 
Tel.742 6250 
____________________________ 


TABENDE 


sombrenan deftig 6 dif color 
Fl.10.00 pa un of mihor oferta 
1 Typemachine electro nobo 
nobo Fl.200.00 
1mixer pa bolo Fl.50.00 
Tel.593 8120 / 582 3023 


__________________________________________ 


BEFORE CHRISTMAS SALE 
Christmas items for sale Fls.5 
and under saturday november 
26 at seroe Pita 34C 
12 noon till 7 pm 
_____________________________________ 


TA HUUR 
Un camber cu tur cos inclui na 


brikstraat 1 
Tel.564 1979 
_________________________ 


SERVICIO PUBLICO 


masaje relajante, sports ma- 
sajes, aroma terapia, piedras 
calientes, reflexologia, faciales 


sabana basora # 157 P.Ch. 
Tel. 561 8520 
________________________ 


TA BUSCA 
trabou pa haci cas limpi, 
negoshi of oficina 
Tel.561 3910 
_________________________ 


SERVICIO PUBLICO 
Ta traha y renoba Cas 
ta traha y drecha dak, ta basha 
vloer, pleister, verf cas, traha 
cura, pega mosaico y azulejo- 
Tel.563 4168 
____________________________ 


SERVICIO PUBLICO 


sushi den cura pa solamente 
50,- pa buelta, nos ta lante lague 
limpi mane un soño. 


arubiano trahado 
Call 592 5766 
__________________________ 


SERVICIO PUBLICO 


buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


SERVICIO PUBLICO 
Construction 
remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. bon prijs 
Tel. 593 3141 
________________________ 


TA BENDE 


bbQ Grill tipo cilinder 
“criyoyo” duradero 
Prijs Afl.250 
Tel. 569 7787 
___________________________ 


SERVICIO PUBLICO 
Ta haci tur trabou di 
construccion y carpinteria y tur 
cos cu ta furamento di stul di 
bambu, cabana y toldos 
Tel : 746 0518 / 569 7539 


_____________________________________ 


TA BUSCA 
trabow pa wak pa mucha y 
hasi cas limpi 
Tel. 569 3253 
_________________________ 


TA BENDE 
Caha di orgel. 
Tin 3 cylinder Nobo. 
Pa mas informacion yama 
Tel. 593 0203 
_________________________ 


SERVICIO PUBLICO 
Pa tur trabou di Plumbing 
(binnenleiding) pega w.c 
wasbak, tubo di gas, etc 
Yama mario Franken 
Tel. 740 6591 
__________________________ 


Sushi den cura? 
Ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
Hasi aruba Limpi. 
__________________________ 


SERVICIO PUBLICO 
Pa tur trabou di tapiceria di 
mueble, auto, yate y barco. 
Nos ta haci trabou di cabana y 
bambu y nos ta verf 
Tel : 569 7539 /737 3993 


_____________________________________ 


SERVICIO PUBLICO 


mi ta cuida mucha “ baby sister”. 


mi tin bon experiencia 
y bon cuido 
Te. 562 5941 
_________________________ 


obituario 
a22 

Wij willen je rust gunnen 
Al is vol droefheid ons hart 
Je lijden zien niet kunnen helpen 
Dat was onze smart. 


Op 21 november hebben wij na een kort ziekbed 
afscheid moeten nemen op de leeftijd van 83 jaar 
van mijn geliefde man, vader, schoon vader, opa, 
dokter, gepensioneerd huisarts 


Henk Honoré Marie Zwartelé 
*23-08-1939 - †21-11-2022 


Echtgenoot van: 
Rosa Zwartelé-Croes 


Nederland – Egmond 
Nicole Zwartelé 
Jamie Karelse 
Steyn Karelse 
Maud Karelse 


Nederland – Amsterdam 
Rob Zwartelé en Floor Abbink 
Scheltoo Zwartelé 
Kick Zwartelé 
Mette Zwartelé 
Boele Zwartelé 


Nederland – Teurneuzen 
Zus: Erna Immerseel en kinderen 
Schoonzus Nederland - Kloosterzande 
Illy en Saskia Zwartelé 


Schoonzus Curacao 
Bernadina Croes 
Dochter Suzan en Nawef El Hage en kinderen 


Zwager Aruba 
Humphrey Theysen 
Kenneth Theysen 
Declin en Frans 
Rodney en Melissa Theysen-Pineros en dochter 
Nadie 


Zwager Nederland 
Roger en Lilia Geldorp-Croes 
Nancy en Marnix van Driel en kinderen 


Vrienden en bekenden: 
Jolanda Solognier en kinderen 
Shirby Ranis en Francis Burrows 
Ambrosio Croes en familie 
Chica Croes en familie 
Manie van der Linden en familie 
Tito en Migelina 
Fam de Cuba allemaal 


Wij willen de specialisten en verplegend personeel 
van onze ziekenhuis bedanken. Geweldig 
behandeld. 


Crematie vindt plaats op maandag 28 november 
2022 van 2:00 to 4:00 pm in Royal Funeral Home & 
Crematorium. 


“Pero Dios lo salba mi di e poder di morto, 
pasobra e lo hiba mi cerca dje” (Ps. 49:15) 


Despues di un bida largo y bendiciona 
a fayece na edad di 98 aña 


Nilda Maria Pereira-Davelaar 
Viuda di def. Henry E. Pereira 


Su yiunan: 
Joyce Pereira 
† Robert Pereira 
Enith y Carel Petersen-Pereira 
Harold y Ivonne Pereira-Quilotte 
Henry Jr. y Ellen Pereira-Tumavicus 


Su nietonan: 
Indra, Raoul, Saida, Raymundo, Paolo, Khalil, 
Kario, Elias y Nicole 


Su bisanietonan: 
Caitlin, Sofie, Lucas, Parker, Emit, Filo, Manu, 
Sari, Louva, Espe, Inez y Iah 


Su cuña: 
Yvonne (Vonchi) Pereira 


Su ayudante: 
Jamett Campo Lopez 


Famianan: 
Pereira, Davelaar, Van Eyma, Fancito, Betrian, 
Salcedo, Pietersz, Muskus, Reyes, Fonseca, De 
Cuba, Zschuschen, Römer, Hernandez, De 
Wind, Thijsen, Quilotte, Petersen, Getrouw, 
Tumavicus, Bailey, Wientjes, Booi, Profet, 
Winklaar, Winterdal, Ras 


Tin oportunidad pa condolencia diabierna, dia 
25 di november, di 7.00 or pa 9.00 or pm na 
Aurora Funeral Home. Acto di despedida ta 
tuma luga diasabra, dia 26 di november, di 2.00 
or pa 4.00 or pm na Aurora Funeral Home. 
Despues di acto di despedida entiero ta tuma 
luga na Santana Catolico na Playa. 


“Dios ta nos refugio y fortaleza” 


Cu honda pena, pero agradecido pa tur loke el a 
significa pa nos, nos ta anuncia fayecimiento di nos 
ruman y tanta stima 


Vda. Aida Maria Croes 
*22 December 1936 - †15 November 2022 


Esposo: † Benito Erasmus 


Rumannan: 
† Arturo (Tuyo) y Theresita (Chita) 
† Dora y † Frans (Palan) 
Eloy 
Elsa y † Chido 
Esnan cu el a stima manera yiu: 
Susette y Zachery 
Zamira (Joely) 
Alejandra (Netty), Elizabeth (Liza) y Shandrey Kock 
Sobrina y sobrinonan: 
Millie, Arcadio y famia 
Ligia y famia 
Aletta y famia 
Suzie y famia 
Yvonne y Edwin 
Henky, Mayra y famia 
Sonny, Yvi y famia 
Aureen, Roly y famia 
Wimpy, Marlene y yiu 
Miriam, Giovanni y famia 
† Vilma y famia 
Sandra, Urbino y famia 
Humphrey y famia 
Marion, Rafael y famia 
Alex, Angela y famia 
Ivette, Monty y famia 
Susette, Zachery y Mirouska 
Elton y Rishelin 
Swa y cuñanan: 
† Cholin, Mena y famia 
Fefe 
Daisy, Jimmy y famia 
Esmay 
Rufina, Antolino y famia 
Emerita, Louis y famia 
† Gloria 
Silfia y famia 
Imelda, † Marcos y famia 
Merinda 


Un danki special na Thuiszorg Jaburibari y SABA 
San Nicolas. 


Prima y primonan, ihanan, tanta y omonan, tur 
bisiña, amigonan di cas, demas famia Croes, 
Erasmus, Jansen, Kelly, Tromp, Everon, Kelkboom, 
Werleman, Wester, Alders, Figaroa, Quinceno, De 
Mey, Guedez, De Cuba, ta invita pa e acto di entiero 
cu lo tuma lugar Diamars 29 November 2022 
saliendo for di Tamarijn 2A pa 3:30 di atardi pa Misa 
Santa Filomena na Paradera y despues pa Santana 
Catolico na Paradera. 
For di 11’or di mainta e defunto lo ta reposa na cas 
Tamarijn 2A. 


obituario a23 


Diasabra 26 November 2022 


“Mi tin Dios pa wardadó, pues mi’n tin falta di 
nada.” 


Cu inmenso dolor na nos curason pero conforme 
cu Dios su boluntad, nos ta anuncia fayecimento di: 


Eduardo Kelly 
*13-10-1939 - †21-11-2022 
Mihor conoci como Do of Kelly 
Cariñosamente yama Papa Do. 


Na nomber di su: 
Estimada esposa: Delfina Kelly-Ras 


Yiu nan stima: 
Raquel Kelly 
Christine (Christy) y Calixto (Chomon/Andre) 
Dirksz-Kelly 
Michelle y William Tham-Kelly 
Shirley y Eduardo (DJ Version) Henriquez-Kelly 
Nieto nan stima: Brandon, Declan, Jaydrick y 
Zendrick 


Nieta stima: Sherry-Ann 
Mescos nieto(a) nan: Kevin, Nicole, Richie, Kary- 
Ann, Liah y Oliver 
Su mayornan: † Vicente (Buchi) y † Maria Kelly- 
Henriquez 
Ruman nan: 
Ursulita (Sulita) Kelly 
Lucia Kelly 
Manuel (Chone) Kelly 
Supriana (Dita) Kelly 
Luisa (Isha) Kelly 
†Marcolina (Colin) Werleman-Kelly y famia 
†Ignacio (Chona) Kelly 
†Vicente (Chenchen) Kelly 
†Benjamin (Benny) Kelly 
†Leocito (Leo) Kelly 
† Silvia Brehen-Kelly y famia 
Tanta nan: Luisa (Tantan/Tanchita) Henriquez 
Maria (Chichi) Everon 
Sua y cuña nan: Marcelino (Lindo) y famia 
Carmen Ras y famia 
Margaritha Bremo-Ras y famia 
Rosa Ras y famia 
Brigida Ras y famia 
Demas swa y cuña nan defunto 
Demas famia: Kelly, Ras, Tham, Henriquez, Dirksz, 
Bremo, Croes, Geerman, Farro, Brehen, Giel, 
Kwidama, Boekhoudt, Everon, Werleman, Colina, 
Maduro, Tromp, Wever, Rodriguez, Wong 
Tur su primo(a) nan, sobrina(o) nan, iha nan, 
bisiña y demas famia y conocir nan cu ta mucho pa 
menciona. 


Ta invita tur famia, amigo y conocir nan, ex-colega 
nan di supermercado nan (mucho pa menciona) 
pa e acto di entiero cu lo tuma lugar dialuna 
28 november 2022 di 9am pa 11am na misa 
Inmaculada Concepcion na Santa Cruz. 
Despues di misa nos ta hiba nos defunto stima na 
su ultimo lugar di sosiego na Santana Catolico Santa 
Maria na Santa Cruz. 


Despues di entiero nos no por ricibi bishita na cas. 
Despensa nos si den nos tristesa nos por a lubida 
algun nomber di famia. 


Juan:11:25-26 


Cu hopi tristeza na nos curason, nos ta anuncia 
fayecimento di: 


Sra. vda Julia Kelly-de Cuba 
cariñosamente “Majuju” 
*28-10-1931 +23-11-2022 


Nomber di su: 


Casa: †Pedro Kelly 
Yiunan: Bernadeta y esposo Ignacio Gomez 
Sonia Schwengle y †Mario Schwengle 
Nietana(o)nan: Maria Teresa y Sunju (Sunny) 
Ramchandani 
Raul Gomez 
Shahaira Schwengle 
Griselda Gomez 
Sorayma Natalie Schwengle 
Alexander Gomez 
Joshuë Schwengle 
Mescos cu nieta: Erica Ocando 
Manera un nieto: Aldrin Boekhout 
Bisanieta (o): Shaindra Boekhout 
Shiandra Boekhout 
Chirag Ramchandani 
Shandrick Boekhout 
Divya Ramchandani 
Michaelangelo Gomez 
Michaiel Gomez 
Siomarie Schwengle 
Luisa Gabriela Gomez 
Migiel Gomez 
Tataranieta: Amara Palm 
Swa: Nicasio Kelly y famia 
Su ihanan, comer y compernan 
sobrina(o)nan, prima(o)nan 
Su ex-coleganan di La Linda 
Bisiñanan 


Demas famia: De Cuba, Kelly, Gomez, 
Schwengle, Boekhout, Ramchandani, Leest, 
Pontilius, Franken, Ruiz, Webb, Tromp, 
Orman, Palm, Ocando, 


Demas famia na Curacao: Koense, Pauletta, 
Welvaart, 


Nos ta invita un y tur na acto di entiero cual lo 
tuma lugar na Aurora Funeral Home diahuebs 
01 di December 2022 di 2’or pa 4’or di atardi. 
Despues ta sali bai Santana na Paradera. 


Nos disculpa si den nos tristeza nos por a 
lubida un persona. 


Señor ta mi wardador, 
mi’n tin falta di nada; Den 
kunuku di yerba bèrdè E ta 
pone mi Sosèga. Konforme 
cu Boluntat di Dios a 
bai Sosèga, nos querido 
Esposo, Tata, Abuelo y 
Ruman. 


Leopoldo E. F. Boekhoudt 
Mihor conoci como Leo cu a emplea pa hopi aña 
na Elmar N V. 
*21 July 1954 na Bonaire - †20 Novèmber 2022 
na Aruba 


Na nomber di su: 
Señora: Maria Boekhoudt Veramendi Vega 
Su yiunan: Leopoldo “Juni” Boekhoudt y Famia 
(Hulanda) 
Indira Boekhoudt y famia (Hulanda) 
Elisabeth “ Lisa” Boekhoudt y famia (Aruba) 
Christina Boekhoudt (Aruba) 
Marie- Louise Boekhoudt (Aruba) 
Ruman nan: Nilda De Palm y Famia(Bonaire) 
Napi/ Dina Boekhoudt y Famia (Curacao) 
Winston Boekhoudt/ Claudette y Famia (Aruba) 
Magali Boekhoudt y yiu (Curacao) 
Corina/Clyde Milliard Boekhoudt (Aruba) 
Ayo Boekhoudt (Curacao) 
Manolo/ Corinne Soleana y Famia (Bonaire) 


Su 7 nieta nan na Hulanda y Aruba: Jelani, Leah, 
Jamylah, Xavanna, Ilona, Luz-Celine, Xerena. 
Tur su Sobrino y Sobrina nan. Su Swa y Cuña 
nan. Elisabeth Marisol Leon Veramendi y 
Famia Su hijada Martha L. Estupiñal Carvajal 
(Colombia) Comer y Comper nan Tur su 
coleganan di Elmar N.V. 
Su amigo nan na Hulanda, Bonaire, Aruba, Peru y 
Colombia. 
Mama de su yiui nan: Haydee Wolff. 
Demas Famia: Boekhoudt, Veramendi Vega, 
Beukebom, Marchena, Bomba, St. Jago, Hart, 
Eusenia, Ignacio, Anthony, Soleana, Gilbert, 
Trimon, Estupiñal Carvajal. 
Un danki na su enfermera nan. 
Si den nos tristesa a lubida algun famia, nos 
desculpa pa cu esaki. 
Acto di despedida lo tuma lugar dialuna 
November 28, 2022 di 19.00 pa 21.00 anochi na 
Aurora Funeral Home despues lo sigi cremacion 
den seno familiar. Despues di despedida no ta 
risibi bishita di condolencia na cas 


Laga tur loke ta spera mi ta bunita 
Laga tur locual cu mi encontra na 
caminda ta bunita Laga tur locual 
cu mi laga atras keda bunita y Laga 
esakinan termina den tur buniteza. 
Cado Wever. 


Nos ta anuncia fayecimento di 
Seferina J. G. Dijkhoff 
Mihor conoci como: “Rina” 


Acto di entiero lo wordo anuncia despues. 


internacional 
a24 


Diasabra 26 November 2022 


(AP) — Un oficial Meri- 
cano na Siria ayera a haci 
un yamado pa “desescala- 
cion inmediato” despues 
di dianan di atake aereo 
y bombardeo mortal na 
e frontera Siria-Turkia, 
bisando cu e accionnan 
ta desestabilisa e region 
ta socava e lucha contra e 
grupo Estado Islamico. 


Turkia e siman aki a lansa 
un ola di atake aereo riba un 
grupo sospecha di ta rebelde- 
nan Kurdo den su bisiña Siria 
y Irak, den represalia pa un 
bombardeo mortal dia 13 di 
november na Istanbul, cual 
Ankara ta culpa riba e gru- 
ponan Kurdo. E gruponan 
a nenga di ta involucra den 
e bombardeo y ta bisa cu e 
atakenan Turco a mata civil y 
a menasa e bataya anti-Estado 
Islamico. 


E Observatorio pa Dere- 
chonan Humano basa na 
Siria, un monitor opositor 
di guera, a bisa cu 67 civil, 
homber arma y soldad a wor- 
do mata den e atakenan Turco 
den nort di Siria desde inicio 
di e atakenan aereo. 


Nikolas Granger, kende ta 
cu Comando Central Meri- 
cano (CENTCOM) y actu- 
almente ta na Siria, a bisa cu 
Washington “ta opone fuerte- 
mente accion militar cu ta 
desestabilisa e bida di comu- 
nidad y famianan na Siria y 


nos kier desescalacion inme- 
diato.” El a bisa cu e desar- 
oyonan ta “inaceptablemente 
peligroso y nos ta profunda- 
mente preocupa”, agregando 
cu e atake ta pone personal 
militar Mericano tambe den 
peliger. 


Presidente 
Turco, 
Recep 
Tayyip Erdogan a menasa cu 
un invasion terestre nobo 
den nort di Siria enfoca riba 
gruponan Kurdo. Ayera, el a 
bisa cu Turkia ta bay continua 
su “lucha contra tur sorto 
di teror paden y pafo di nos 


fronteranan.” 


Turkia y Merca ambos ta 
considera e Partido Labor 
Kurdistan, PKK, como grupo 
terorista pa un insurgencia di 
varios decada y atakenan cu 
e grupo a ehecuta dentro di 
fronteranan Turco. 
Pero nan no ta di acuerdo riba e 
status di e milicia Kurdo prin- 
cipal na Siria, e Unidadnan 
di Proteccion Popular, YPG. 


Turkia a haci tres incursion 
mayor den nort di Siria desde 
2016, y su forsanan ainda ta 
controla parti di e pais. 
Oficialnan Kurdo na Siria ta 
bin advertiendo cu cualkier 
incursion nobo di Turkia lo 
afecta e lucha contra Estado 
Islamico, cu ainda tin “sleep- 
er cell” y a ehecuta atakenan 
mortal den lunanan recien 
contra e forsanan di oposicion 
Sirio, lidera pa Kurdonan, 
como tambe forsanan di go- 
bierno Sirio. “Nos ta tuma e 
menasanan aki na serio y ta 
prepara pa confronta cualkier 
atake terestre”, Siamand Ali, 
vocero pa e Forsanan Demo- 
cratico Sirio lidera pa Kurdo, 
a bisa AP. 


(AP) — Ministernan di In- 
terior di Union Europeo 
ayera a evalua propues- 
tanan pa alivia tension 
entre Francia y Italia to- 
cante 
migrantenan 
ye- 
gando nan costa sin au- 
torisacion, incluyendo un 
posible accion riba bar- 
conan maneha pa organi- 
sacionnan caritativo cu ta 
haci trabao di rescate den 
lama Mediteraneo. 


Den simannan recien, varios 
centenar di hende cu speransa 
di drenta Europa a keda pega 
riba lama abordo di barconan 
di ayudo mientras paisnan ta 
bringa tocante si por y unda 
por permiti nan pa desem- 
barca. 
Esaki ta yega den un aña den 
cual mas di 90mil migrante te 
awo a yega Europa a traves di 
Mediteraneo, principalmente 
for di Libia y Tunisia – un au- 
mento di casi 50% riba e me- 
sun periodo na 2021. 
Casi 2mil persona a fayece of 
ta desapareciedo riba lama. 


Un disputa diplomatico a bin 
dilanti e luna aki na momen- 
to cu Italia a maniobra Fran- 
cia pa acepta un barco hu- 
manitario di rescate, e Ocean 
Viking 
cu 
234 
migrante 
abordo. Gobierno derechista 


na Roma a nenga di duna ac- 
ceso pa e waf pa varios siman. 
Francia a retalia door di sus- 
pende participacion den un 
pacto di solidaridad di UE pa 
acepta alrededor di 3mil per- 
sona, den un proceso conoci 
como “relocacion”, cu a yega 
e aña aki na Italia, y a manda 
agentenan pa reforsa su fron- 
teranan sur y preveni entrada 
di migrante. 


Brasa 
ehecutivo 
di 
UE, 
Comision Europeo, a sus- 


pende un plan di accion. Parti 
di e plan ta involucra e idea 
di impone reglanan mas es- 
tricto riba barconan cu ta haci 
trabao di rescate. Ni UE ni 
ningun di su paisnan miem- 
bro ta busca activamente pa 
migrantenan riba lama a me- 
nos cu nan ricibi un yamada 
di emergencia. 
E plan ta pidi pa UE pone 
su peso tras di “discusion- 
nan den Organisacion Mari- 
timo Internacional (IMO) 
riba e necesidad pa un marco 


specifico y guia pa barconan 
cu tin un enfoke particular 
riba actividadnan di buskeda 
y rescate, particularmente 
den bista di desaroyonan den 
contexto Europeo.” 


Despues di e reunion, vice- 
presidente di Comision Eu- 
ropeo, Margaritis Schinas a 
bisa: “Nos mester dialogo, y 
nos mester regla, y nos mes- 
ter orden.” El a agrega: “Op- 
eracionnan den Mediteraneo 
y otro lugarnan no por opera 


bao di un situacion di Wild, 
Wild West, unda tur hende ta 
haci cualkier cos y ta OK.” 
El a bisa cu e comision ta 
bay yuda e 27 pais miembro 
pa bin cu regla, principio y 
strategia pa mehora coopera- 
cion entre esnan rescatando 
hende riba lama y e paisnan 
cu mester ricibi nan. 
Di su banda, IMO a expresa 
preocupacion tocante dispu- 
ta pa desembarcacion. El a re- 
corda cu, bao ley internacio- 
nal, un operacion di buskeda 
y rescate no ta conclui te cu 
ta hiba e sobrevivientenan na 
costa y na un lugar sigur. 


Italia pa largo a incauta bar- 
conan NGO cu ta transporta 
migrantenan of a mara nan 
tripulacion den casonan den 
corte pa disuadi nan. Grecia 
tambe a purba descurasha or- 
ganisacionnan 
humanitario 
di yuda hende purbando di 
drenta Europa sin autorisa- 
cion. 
Minister di Interior Frances, 
Darmanin a bisa reportero- 
nan cu “e NGO nan cu ta 
den Mediteraneo t’ey pa salba 
hende y obviamente no mes- 
ter, bao ningun circunstancia, 
ta den ningun sorto di con- 
tacto cu organisacionnan di 
traficacion di hende.” 


UE ta evalua plan pa impone regla riba barconan di rescate di migrante 


Oficial Mericano ta urgi desescalacion mientras Turkia ta ataca Siria 


